Бахт осмондан тушмайди » Ўзбекистон янгиликлари – Zamin.uz\n«Биз ҳеч қачон яхши оила бўлолмаймиз. Бугун аҳвол шу бўлса, эртадан нима умид? Йў-ўқ, бунга ҳозироқ нуқта қўйиш керак!»\nДавримиз ёшларининг аксарияти оила ҳаётида кичиккина муаммога дуч келгани замон ана шундай тўхтамга келишади ва ўзларини ҳақ деб билишади. Аслида ҳам шундайми?\nТўғри, баъзан охири кўринмаган изтироблар ичра, ажралишдан бошқа имконияти қолмаган тақдирлар мавжудлиги ҳам бор гап. Лекин бизнинг тўхталмоқчи бўлганимиз бошқа – турмушнинг кичик синовлари қаршисида ожиз қолган, келажак кунлар келмасидан «ундай бўлса-чи, бундай бўлса-чи?» сингари ўйлар билан умидсизликка тушган жуфтликлар мавзуси. Келажак кунлар эса ҳали келмаган, балки унинг кундузу кечалари ўзлари билан бирга бахт келтирар… Шундай бўлгач, кичик кўнгилсизликларни бўрттириб, ёмон таъбир қилишдан нима маъно? Чунки ҳаёт гўзал тасодифларга тўла. Оила ҳаётида тушунмовчиликлар бўлади, бу шубҳасиз, аммо вақт ўтгани сари улар бартараф бўлиши ҳам тайин. Худди бўронли кеча ортидан қора булутлар ўз ўрнини қуёшли, чароғон тонгга бўшатгани каби…\nАгар кузнинг шиддатли ёмғирлари, изғиринли еллари эсиб, қишнинг совуқ қорлари ёғиб, қаҳратонлари жонимизни ачитмаса, кўкламнинг тароватини қаердан билардик? Агар шундай бўлмаса, баҳор бизга хушбўй гулларини, дарахтлар яшил қўллари ила болдан-да ширин меваларини тутармиди?..\nЗотан, эрта баҳорнинг ҳали қиш ҳавосини ўзида сақлаган шамоллари, ёмғирлари тупроқ остига яширинган гўзал гуллар, нозик ниҳолларнинг юз очмоғига заминдир. Оила ҳаётида ҳам шундай, қишнинг қаттиқ қаҳратонлари ортида, албат, баҳорлар бор. Бахту саодат манзилига тиканли сўқмоқлардан ўтиб борилади. Ҳаммамиз ҳам бу йўловчилик заҳматини она қорнидан бошламаганмизми? Кенг, ёруғ дунёга келгунча яшаганимиз муддатда ўша тор, қоронғу оламда эмасмидик?..\nҲар бир она турфа қийинчиликлар, машаққатлар ичра тўққиз ой ҳомила кўтаради. Вақт-соати етиб, минг азоблар ичра туғилган чақалоғини қучоғига оларкан, чеккан жами оғриқларини унутади. Ҳеч бир онага чақалоғи кўкдан лайлак билан тушмаганидек, бахт ҳам осмондан ёғмайди. Шунга кўра, оила саодатини қучмоқ ҳам турмушнинг синовларига, вақти келса, аччиқ азобларига сабр қилиш билан. Зеро, ҳар қандай қийинчилик ортида енгиллик, ҳар зулмат тундан кейин мунаввар тонг бор.\nУнутманг: энг гўзал гуллар қаҳратон қиш сўнгидаги баҳорда юз очади!\nМанзура Шамс тайёрлади\nБош саҳифа » Ҳаёт тарзи » Бахт осмондан тушмайди\n00:30 Абдулазиз Комилов: "Шавкат Мирзиёевнинг АҚШга ташрифига бир йилдан бери тайёргарлик кўрганмиз" (видео)\n00:08 «Ҳеч қачон номусингни сотма, синглим!»\n23:50 Закотда нисобнинг аҳамияти\n23:20 Сел Фарғона водийсига ҳам «бостириб келди» (видео)\n22:51 Хитой Ойни забт этишни бошлади (видео)\n22:50 Туғилиш ман этилган оролда чақалоқ дунёга келди\n22:37 Долларнинг расмий курси 8000 сўмдан пастга тушди\n22:25 Усмонийлар султони Сулаймон Қонунийнинг Франция императори Француага ёзган мактуби\n15:45 Қутулиш шарт бўлган 12 қусур...\n12:59 Бахтли турмушнинг 5 сири\n17:00 «Одамзодни янчиб ташлаш мумкин, лекин уни енгиб бўлмайди»\n14:51 Инсон ҳаётидаги энг, энг...\n50 ва 100 сўмлик тангалар ва 50, 100, 200 ва 500 сўмлик банкноталар муомаладан қайтариб олинади\n22 май куни Ўзбекистоннинг айрим ҳудудларида ёмғир ёғади\nАбдулазиз Комилов: "Шавкат Мирзиёевнинг АҚШга ташрифига бир йилдан бери тайёргарлик кўрганмиз" (видео)\nСел Фарғона водийсига ҳам «бостириб келди» (видео)\nLacetti учун «шапка» олмоқчи бўлган шахслар қўлга олинди\nАбдулла Қурбонов: "Автоҳалокат атай уюштирилганди..."\nЭр хотинининг ўзига нисбатан садоқатини текшириб кўрмоқчи бўлди-ю… (видео)\nБош прокуратурада янги лавозим тайинловлари амалга оширилди (фото)\nЯнги қонун лойиҳаси: давлат хизматчилари даромадлари ва харажатлари тўғрисида ҳисобот беради\nХитой Ойни забт этишни бошлади (видео)\nТуғилиш ман этилган оролда чақалоқ дунёга келди\nУсмонийлар султони Сулаймон Қонунийнинг Франция императори Француага ёзган мактуби\nЎзга сайёраликлар Россияда бўладиган Жаҳон чемпионати билан қизиқишмоқда…\nНепаллик альпинист Эверест чўққисини забт этиб, янги рекордни ўрнатди\nҚамоқда ноҳақ 18 йил “ўтирган” америкалик оқлангач, суд залида ўзини тутиб туролмади (видео)\nБарнауллик кекса аёл сув фонтани ичида қолди (видео)\nЯнги «Tesla» ҳақида маълумот: 3 сонияда 100 км/соат тезлик\nЧемпионлар лигасининг 26 та жамоаси номи маълум бўлди\nМесси 5-марта “Олтин бутса” соҳибига айланди\nМесси 36 та гол уриб Ла Лигада "энг яхши тўпурар" бўлди\nОзодбек Назарбеков, Улуғбек Раҳматуллаев, Шахзода ва Лолани бирлаштирган лойиҳа (фото)\nЮрак саломатлигини мустаҳкамлаш учун балиқ истеъмол қилиш керак\n«Ҳеч қачон номусингни сотма, синглим!»\nЗакотда нисобнинг аҳамияти\nРўзани саҳарлик қилмай тутса бўладими?\nҲафталик мунажжимлар башорати: Омад – ўз қўлингизда!\nҲаёт ҳақиқатларини жам қилган таъсирли тўрт ҳикоя\nБиз Рамазонни нега яхши кўрамиз?


Ҳар бир киши амалга ошириши лозим бўлган 7 хато\n17:23 / 24.11.2015\n“Беайб Парвардигор”, ҳамма ҳам хато қилади, бундан қочиб қутулиб бўлмайди. Охири пуч хатти-ҳаракатлар келгусида қанчалик оғриқ ва афсус-надоматлар келтириши муҳим эмас. Чунки уларнинг барчаси охир-оқибат ривожланишга олиб келади, ахир хатолардан барибир қандайдир хулоса чиқарамиз!\nАслини олганда, баъзи адашувлар шахс камолоти учун жуда керак. Улардан чўчимаслик зарур. Яхшиси, уларга ёш ва ҳеч нарсадан чўчимайдиган пайтингизда рўй бергани маъқул, худди болаликда сувчечак билан оғриган каби: катта ёшда бу хавфли касалликка йўлиқишдан худо асрасин.\nБиз қачондир ўзимиз йўл қўйган ва дарҳақиқат яхши томонга ўзгаришимизга ёрдам берган хатолар рўйхатини тузишга қарор қилдик. Яна бир текшириб кўринг - мабодо бирор камчилик қолиб кетмадимикин...\n“Муваффақиятсизликларда биринчи галда ўзини айблаш керак”, деган гапни кўп эшитганмиз. Ва бу тўғри. Аммо ҳаётда бир марта бўлса-да, бунга йўл қўйиб, кимнидир айблаб кўринг. Бу қандай зарарли ва ғирт бефойда иш билан машғул бўлаётганингизни тезроқ тушуниб етиш ҳамда бошқа ҳеч қачон бундай бемазагарчиликка қўл урмаслигингизда ёрдам беради.\nШахсий ҳаётдан тортиб, карьера борасида ҳам таваккал қилиш кўпчилигимиз учун ўйлаб топиш мумкин бўлган энг катта хатодек туюлади. Аслида эса буни керак бўлса ҳар бир киши бошидан ўтказиши зарур. Аввало, бу нарса моҳиятни очиб беради: сиз ниҳоят ҳар қандай таваккалчиликка қодир эканлигингизга ўзингиз ишонч ҳосил қиласиз. Қолаверса, бу сизни ақллироқ ва хотиржамроқ қиладиган энг муҳим ҳаётий тажриба. Таваккал қилишдан чўчиманг, ҳеч нарсага уринмай кун ўтказишдан ёмони йўқ, ишонаверинг.\nУзил-кесил воз кечиш\nУмрингизда бир бор шундай қилиб кўринг. Мулоҳазакорлик, хушмуомалалилик, бошқаларнинг фикри билан ҳисоблашиш деган нарсаларни бир четга суриб қўйинг: шу одамнинг турқу тароватини кўргингиз йўқми? Воз кечинг, тамом-вассалом. Қўрқманг, осмон узилиб, ерга тушмайди. Орттирилган тажриба келгусида шундай вазият рўй бергудек бўлса, ундан бошни баланд кўтариб чиқиб кетиш имконини беради.\nКўнгилдагидек иш эмас\nАрзимаган ойликка ғирт аҳмоқона жойда ишлаш? Ҳа, албатта. Ҳаётда ўз ўрнини билиш, вақти ва ўз билимларини теран баҳолаш учун керакли тажриба. Бошқа жойга ишга жойлашиш учун суҳбатдан ўтишда ўзингизга ишончингиз баландроқ бўлади, бу эса тузукроқ лавозимга даъво қилишингизда асқотади.\nИнкор этмаймиз, бир қарашда оддий бўлмаган маслаҳат. Бироқ энг қуйини бир бор кўрмасдан чўққини кўзлаш анча мушкул масала. Жоан Роулинг Гарри Потер ҳақидаги китобларини ёзгунга қадар оддий уй бекаси эди: болага қаров, маблағ, иш ва келажакнинг йўқлиги. Адиба ўз интервьюларида фақатгина иложсиз вазият уни роман ёзишга ўтиришга мажбур қилганини тан олган. Тушкунликдан қўрқманг: тиниб олганидан кейин бу тўлқин сизни янги интилишлар соҳилига чиқариб ташлайди.\nБунга лойиқ бўлмаган инсонга кўнгил қўйиш\nДеярли аксарият одамлар бу босқични босиб ўтишади ва кўп вақтларини афсусланиш ва пушаймонлик билан ўтказишади: эҳ, ҳаётимнинг энг зўр йилларини кўкка совурдим! Тажрибага, биродар, тажрибага.\nИкки-уч адашув сизни нишонни аниқ мўлжалга ола биладиган энг моҳир мерганга. Шундай экан, сизга феъл-атвори зид бўлган инсонга кўнгил қўйишдан чўчиманг. Ҳеч бўлмаганда, бир умрга татигулик ҳиссиётларга эга бўлишингиз аниқ.\nҲаммасини тўкиб солиш\nВазминлик, мулойимлик, атрофдагиларга доимий эътиборнинг акс томонлари ҳам бўлиши мумкин. Ҳеч йўқ умрингизда бир марта инсоннинг юзига у ҳақда нима деб ўйлашингизни айтишга имкон топинг. Нима бўлса бўлар, жиллақурса, ичингизни бўшатиб оласиз!


“Маърифат” тарғиботчилар жамияти олдига қандай вазифалар қўйилган? - Халқ сўзи\n18:35 11 Июнь 2019 Жамият\nЁшлар ижод саройида ташкил этилган ушбу ташкилотнинг тақдимот маросимида қайд этилганидек, муассасанинг мамлакатимиз маънавий-маърифий ҳаётида аҳамияти катта. Жамият аъзоларига юртимизда амалга оширилаётган ислоҳотлар, қабул қилинаётган ҳуқуқий-меъёрий ҳужжатлар, Фармон ва қарорлар, фармойишлар, давлат дастурлари мазмун-моҳиятини аҳолига содда, қалбга яқин усул ва услубларда тушунтириш, тарғибот қилиш вазифалари юкланган.\nХўш, ушбу ташкилот бугун нега керак бўлиб қолди? Унинг аввал ҳам мавжуд бўлган шу йўналишлардаги жамиятлардан ўзига хослиги нимада?\nТаъкидланганидек, ушбу муассаса онг ва қалб учун кураш кетаётган бугунги глобал ахборотлар муҳорабасида миллий манфаатлар ифодачиси сифатида ватанпарвар шахсларни тарбиялашга хизмат қилади.\nТарғиботчиларнинг ҳар хил баландпарвоз гапларсиз, самимий ва дўстона руҳда фаолият юритиши эса ушбу ташкилотнинг ўзига хослигидир. Бугун одамлар ёлғон сўзни кўтармайди, қуруқ хитобларни қабул қилмайди. Аниқ, турли сансоларликларсиз ишни, сохта иддаоларсиз фикрни ёқлайди, уларга эргашади. Шу боис ташкилот аъзолари тарғиботчилик ишларини олиб бориш билан бирга, жамиятнинг кайфияти, фикр-қарашларини ўрганиб, аҳолига энг зарур ахборотларни беришга, ҳаётимиздаги воқеа-ҳодисаларга тезкорлик билан муносабат билдиришга, инсонларни эзгу ишларга, янги марраларга руҳлантиришга интилади.\nМаросимда “Узлуксиз маънавий тарбия концепцияси” доирасида нашр этилган “Ёш ота-она китоби”, “Бахтли бола маънавияти”, “Маънавиятшунослик” китоблари тақдимоти ҳам ўтказилди.


Шаҳарсозлик ҳужжатларини экспертизадан ўтказиш тартиблари такомиллаштирилади - 19.09.2021, Sputnik Ўзбекистон\nШаҳарсозлик ҳужжатларини экспертизадан ўтказиш тартиблари такомиллаштирилади\nҲукумат қарори билан 2021 йил 1 октябрдан шаҳарсозлик ҳужжатлари экспертизасини амалга оширишда қатор қоидаларга риоя қилинади. 19.09.2021, Sputnik Ўзбекистон\nТОШКЕНТ, 19 сен — Sputnik. “Шаҳарсозлик ҳужжатларини экспертизадан ўтказиш тартиботларини такомиллаштириш чора-тадбирлари тўғрисида” Ҳуқумат қарори қабул қилинди.Қарорга мувофиқ, 2021 йил 1 октябрдан шаҳарсозлик ҳужжатлари экспертизасини амалга оширишда:Қарор билан Объектларни қуриш, реконструкция қилиш, мукаммал ва жорий таъмирлаш бўйича шаҳарсозлик ва лойиҳа ҳужжатларининг лойиҳавий ечимларини шаҳарсозлик ҳужжатларига мувофиқлиги юзасидан экспертизадан ўтказиш тартиби тўғрисидаги низом тасдиқланди.Низомга мувофиқ, қуйидаги объектларнинг лойиҳа ҳужжатларини экспертизадан ўтказиш мажбурий эмас: мавсумий ишлар учун вақтинча ва маиший бинолар; 300 куб метрдан ортиқ бўлмаган алоҳида қурилаётган кичик ҳажмдаги объектлар; икки қаватдан юқори бўлмаган (цоколни ҳисобга олмаган ҳолда) баландлиги ер юзидан 12 метрдан ва (ёки) умумий майдони 500 квадрат метрдан ортиқ бўлмаган якка тартибдаги уй-жойлар; жорий таъмирланадиган бинолар, иншоотлар.\n© Sputnik / Алексей МайшевСтроительство новых домов в Москве\nҲукумат қарори билан 2021 йил 1 октябрдан шаҳарсозлик ҳужжатлари экспертизасини амалга оширишда қатор қоидаларга риоя қилинади.\nТОШКЕНТ, 19 сен — Sputnik. “Шаҳарсозлик ҳужжатларини экспертизадан ўтказиш тартиботларини такомиллаштириш чора-тадбирлари тўғрисида” Ҳуқумат қарори қабул қилинди.\nҚарорга мувофиқ, 2021 йил 1 октябрдан шаҳарсозлик ҳужжатлари экспертизасини амалга оширишда:\nшаҳарсозлик ҳужжатлари “Шаффоф қурилиш” миллий ахборот тизими орқали кўриб чиқилади;\nдавлат маблағлари, давлат кафолатига олинган ташқи инвестиция маблағлари ҳисобига амалга ошириладиган ишларнинг лойиҳа ҳужжатлари “Шаҳарсозлик ҳужжатлари экспертизаси” ДУК ёки унинг ҳудудий филиаллари томонидан кўриб чиқилади;\nбошқа манбалар ҳисобидан молиялаштириладиган объектлар лойиҳа ҳужжатлари аккредитация қилинган юридик шахслар, “Шаҳарсозлик ҳужжатлари экспертизаси” ДУК ёки унинг ҳудудий филиаллари томонидан кўриб чиқилади;\nижобий экспертиза хулосалари “Экспертиза хулосаларининг ягона реестри”га киритилган тақдирда ҳақиқий деб тан олинади;\nэкспертизадан ўтказганлик учун хизматлар ҳақини табақалаштирилган тартибда ҳисоблаш тизими жорий этилади;\nлойиҳа ҳужжатларини кўриб чиқувчи эксперт – мутахассисларни аттестациядан ўтказиш ва уларни сертификатлаш тизими йўлга қўйилади.\nҚарор билан Объектларни қуриш, реконструкция қилиш, мукаммал ва жорий таъмирлаш бўйича шаҳарсозлик ва лойиҳа ҳужжатларининг лойиҳавий ечимларини шаҳарсозлик ҳужжатларига мувофиқлиги юзасидан экспертизадан ўтказиш тартиби тўғрисидаги низом тасдиқланди.\nЙигирмадан зиёд ҳудудлар қурилиш материаллари ишлаб чиқаришга ихтисослаштирилади\n10 Июн, 10:13\nНизомга мувофиқ, қуйидаги объектларнинг лойиҳа ҳужжатларини экспертизадан ўтказиш мажбурий эмас: мавсумий ишлар учун вақтинча ва маиший бинолар; 300 куб метрдан ортиқ бўлмаган алоҳида қурилаётган кичик ҳажмдаги объектлар; икки қаватдан юқори бўлмаган (цоколни ҳисобга олмаган ҳолда) баландлиги ер юзидан 12 метрдан ва (ёки) умумий майдони 500 квадрат метрдан ортиқ бўлмаган якка тартибдаги уй-жойлар; жорий таъмирланадиган бинолар, иншоотлар.


Ижтимоий тармоқ ихтирочилари фарзандларига қандай тақиқ қўйишган? (2019 йил, 26 сон) | insonvaqonun.uz\nБош саҳифа/Олам ва одам/Ижтимоий тармоқ ихтирочилари фарзандларига қандай тақиқ қўйишган? (2019 йил, 26 сон)\nИжтимоий тармоқ ихтирочилари фарзандларига қандай тақиқ қўйишган? (2019 йил, 26 сон)\nАPPLE компаниясининг собиқ раҳбари, марҳум Стив Жобс ҳаётлигида ўзининг фарзандларига iPad’да узоқ вақт ишлашни тақиқлар эди. Нима учун? “The New York Times” газетасининг журналисти Ник Билтон интервьюларининг бирида Стив Жобсга шундай савол беради: сизнинг фарзандларингиз iPad’ни ёқтиришадими? “Улар ундан фойдаланишмайди. Биз болаларнинг уйда янги технологияларга кетказадиган вақтларини чеклаб қўйганмиз”, деб жавоб беради Жобс.\nЖурналист бу жавобни эсанкираган ҳолда сукунат билан қабул қилди. Негадир унинг назарида Жобснинг уйи ҳар томондан гигант сенсор экранлар билан қуршаб олингандек, у эса айпедларни уйига келган меҳмонларга конфетдек улашадигандек туюларди. Лекин ҳаммаси ҳатто бунга яқинроқ ҳам бўлиб чиқмади.\nУмуман, Кремний водийсида фаолият юритувчи кўпгина технологик компаниялар бошқарувчилари ва венчур капиталистлари ўз фарзандларининг хоҳ компьютер, хоҳ смартфон ёки планшет экрани олдида вақтларини ўтказишларини чеклаб қўйганлар. Жобснинг оиласида ҳатто кечқурунлари ва дам олиш кунларида гаджетлардан фойдаланишга тақиқлов мавжуд эди. Технология дунёсининг бошқа раҳнамолари ҳам худди шу каби йўл тутадилар.\nБу бироз ғалатироқ туюлади. Кўпгина ота-оналар бошқа ёндашувни тарғиб қиладилар, яъни ўзларининг фарзандларига интернетда қанча хоҳласалар шунча вақтларини ўтказишларига рухсат берадилар. Аммо ИТ-гигантларнинг бош директорлари ота-оналар билмайдиган оддий ниманидир билишади.\n3D Robotics компаниясининг ижрочи директори Крис Андерсон ўзининг оила аъзоларига гаджетлардан фойдаланишга чеклов қўйган. У ҳатто бу қурилмаларни шундай созлаб қўйганки, улардан бирортасини кунига икки соатдан кўп ишлатиб бўлмайди.\n“Менинг фарзандларим мени ва турмуш ўртоғимни ҳаддан ташқари қаттиққўлликда айблашади. Улар ўзларининг дўстларига уларнинг оилаларида бундай чекловлар қўйилмаганини айтишади”, дейди у.\nАндерсоннинг 5 ёшдан 17 ёшгача бўлган 5 та фарзанди бор ва бу чекловлар уларнинг ҳар бирига бирдек тааллуқлидир.\n“Бунинг сабаби шуки, интернетга ҳаддан ташқари ружу қўйиш қандай хавф-хатарларга олиб келишини бошқалардан кўра яхшироқ биламан. Мен ўз пайтида шундай муаммоларга дуч келганман ва менинг фарзандларим ҳам шундай муаммоларга дуч келишларини хоҳламайман”, деб тушунтиради у бу ҳолатни.\nТадқиқотларнинг кўрсатишича, айниқса, ўн ёшгача бўлган болалар янги технологияларга ўта таъсирчан бўлишади ва уларга худди гиёҳвандларга ўхшаб боғланиб қоладилар. Шундай экан, Стив Жобс ҳақ бўлиб чиқди: болаларга планшетлардан кунига 30 дақиқадан, смартфонларга эса 2 соатдан кўп фойдаланишга рухсат бериш керак эмас. 10-14 яшар болаларга эса фақатгина мактаб топшириқларини бажариш учун компьютердан фойдаланишларига рухсат бериш мумкин.\nЖиддий айтганда, ИТ-тақиқлар борасидаги расм-русум америкалик оилаларга борган сари чуқурроқ сингиб бормоқда. Баъзи ота-оналар ўзларининг фарзандларига ижтимоий тармоқлардан (мисол учун, Снапчат каби) фойдаланишларига рухсат бермайдилар. Бу билан улар фарзандлари интернетда бекорчи сафсатабозлик қилишларидан бехавотир бўлишлари мумкин.\nОлимларнинг айтишича, болаларга ахборот технологияларига чекловларни 14 ёшдан олиб ташлаш мумкин. Бироқ Андерсон 16 яшар фарзандларига ҳам ўз ётоқларида бу воситалардан, ҳатто телевизордан фойдаланишларига рухсат бермайди. Twitter’нинг ижрочи директори Дик Костоло эса ўз фарзандларига гаджетлардан фақатгина умумий хоналарда фойдаланишларига рухсат беради. Унинг фарзандлари бу воситаларни ётоқларига олиб киришларига ҳақлари йўқ.\nУнда болаларни нима билан банд қилса бўлади? Мисол учун, Стив Жобс кечки овқатни ўз оиласи даврасида ўтказишни, улар билан бирор китоб, воқеа, жараённи муҳокама қилишни ёқтирар эди. Шу билан бирга унинг фарзандларидан бирортаси отаси билан суҳбат чоғида чўнтагидан iPhone’нинг чиқаришга ҳаққи йўқ эди. Натижада унинг фарзандлари интернетга қарам бўлмаган ҳолда вояга етдилар. Сиз ҳам бундай чекловларга тайёрмисиз?\n99\tЧоп этиш PDF


август 14, 2018 15:55 Asia/Tashkent\nСаноий иҳомбахш шоир\nТаъкидлаб ўтганимиздек, Саноий шеърларидаги гўзал тасвирлар ва яратувчанлик маҳорати кейинга шоирларга илҳомбахш бўлган. Ундан кейин яшаб ижод қилган Хоқоний, Жомий, Хусрав Деҳлавий каби шоирлар баъзи вақтда шоир Саноийга тақлид қилишган.\nМаъноли сўзлар, чиройли тасвирлар, янги таркиблар ва хушоҳанглик Саноий ашъорининг муҳим хусусиятларидан ҳисобланади. Эронлик машҳур шоир ва орифлар Саноийнинг шеърларини юксак баҳолашган ва унинг ашъорига катта эътибор қаратишган.\nСаноийни шоирликда янги услуб яратган шоир сифатида тан олишган. Милодий 12 асрда яшаган машҳур шоирлардан бири Хоқоний таъбири билан айтганда, Санойининг услуби зоҳидонадир.\nШоир Саноий ўзининг зоҳидона услубда ёзган шеърларида зуҳд, тавҳид ва ирфоний маъноларни шоирона таъбирлар қолабида баён қилган.\nХудо тавҳиди, Қуръон тавсифи, пайғамбар васфи ва шоиста ахлоқни таъкидлаш Саноий ёзган зоҳидона шеърларнинг асосий мавзусини ташкил этади. Шоир Саноий бу каби шеърларида теран нигоҳ ва аниқ мушоҳадалари билан янги ва гўзал маъноларни яратганки, ўзига хос ва беназирдир.\nҲаким Саноий шундай бир шахсиятки, омманинг гумроҳлиги ва бепарволигидан ғазабланади ва ҳатто уларга нисбатан нафрати ҳам ошади. Айш-ишрат билан шуғулланувчилардан, хусусан, дарбор аҳлидан бўлган бу каби кишилардан шикоятлар қилади. Бироқ у бунга ўхшаган гила ва шикоятларни гўзал тилда, орифона ва дилкаш таъбирларда баён этади ҳамда одамларга умр ўтаётганини эслатиб қўяди.\nУ, жумладан, ўзи яшаган даврнинг сиёсий ва ижтимоий мавзуларига ҳам эътибор қаратади. Ҳаким Саноий жамиятда мавжуд пастлик ва баландликларни баён этиб, уларни баратараф этиш учун қатор насиҳатлар ҳам беради. Доктор Шафиъий Кадканийга кўра, мазкур масалаларда шоир Саноий мумтоз ҳисобланади. Чунки ундан олдин ва ундан кейин ўтган шоирлар ҳам Саноийдек бу масалаларга эътибор қаратишмаган.\nМилодий 11 асрнинг охири ва 12 асрнинг авваларида яшаб ижод қилган эронлик буюк шоир, ҳақим ва ориф Саноий ўзининг хос услубига эга эди. Мавлавий ва Аттор каби буюк шоирлар унинг шоирлик услуби, тафаккури ва эътиқоди таъсири остида қолишган.\nАдабий мутахассисларнинг ақидаларига кўра, шоирлик ва шеърият майдонида шеъриятнинг муҳим пояларидан бўлган қолиб –шакл ва мазмун-мундарижасига янгилик киритувчи шоир маваффақиятга ноил бўлган ижодкор ҳисобланади. Шоир Саноий ашъорига назар солсангиз, форс шеъриятининг анъанавий тузилмасига, хусусан қасида ва ғазал жанрларига Саноий ўзгача янги ҳолат берганига гувоҳ бўламиз. У зоҳидона тажрибалар ва орифона ақидаларнинг кўплаб қисмини форс шеърияти тузилмасига киритишга эришади.\nҲаким Саноийдан олдин, милодий 8 асрдан 11 асргача орифлар ва зоҳидларнинг руҳоний тажрибалари наср тарзида “”Рисолаи қаширия” ва “Эҳёи улуми дин” кабм китобларда баён этилган. Саноий ушбу тажрибаларни шеъриятда хос тарзда тасвир этиб, улкан ўзгаришларни ушбу заминада вужудга келтиради. Адабий танқидчилар ва тадқиқотчилар Саноийни ушбу заминада ҳам бошловчи ва ушбу янгиликларни авжига етказган шоир сифатида билишади.\nДоктор Шафиъий Кадканий Саноийнинг таъсири ва форс шеъриятида тутган ўрни борасида шундай ёзган эди: “Саноий шеъри билан бошланган ва форс шеъриятига кириб келган ҳаракат сўзлар таркибида мухтасар ўзгаришлар билан Ҳофизнинг самовий ғазалларини ҳам шакллантирган нарсадир. Бу каби шеърларда инсоний вужуднинг икки томони, яъни топроқли ва самовий кўламлари ўзаро боғланган. Илоҳиёт ва бандалик ҳамда унда малак ва малакут оламлари уйғунлашган тасвирлар билан форс шеърияти тарихида шоирнинг энг баландпарвоз бўлган лаҳзаларини вужудга келтирган.”\nҲар замон ул ишқи жононим вафоси ўзгадир,\nГарчи ёрнинг ҳар нафас менга жафоси ўзгадир.\nМен анга соатма-соат боғланурман ҳусн аро,\nҲар замон онинг менга чун муддаоси ўзгадир.\nДилни берсанг ангаким, хуш асрагай чун офият,\nКўзлари-чи? Ул жаҳонсўзи балоси ўзгадир!\nГар қазо муставлию қодир бўлур ҳар бандага,\nМен каби бечора ошиққа қазоси ўзгадир…\nЗулфидин эсган шамол хуш келтирар ёмғир ҳидин,\nХоки пойиким, азиздир — тўтиёси ўзгадир.\nУл латофат ичра шамс-у, алдагай лутфи ила,\nЛек заифлик ичра ошиғи ҳубоси ўзгадир.\nАйрилиқ ранжи дилимни лаҳзае тарк этмади,\nЎйласам васлин валек — роҳатфазоси ўзгадир…\nЭрон ҳозирги замон адабиётининг етук тадқиқотчиси ва шоири Шафиъий Кадканий “Тозиёнаи сулук” китобида ҳаким Саноийнинг ашъори ва ақидаларини тадқиқ этади ва бу борада шундай ёзади: “Ғазал фазоси Саноийдан олдин ва ҳатто унинг асрида сокин эди ва унда ҳеч қанақа ҳаракат, ҳаёт ва талпинишлар мавжуд эмас.”Шоир Саноий ғазалга янгича ҳол ва ҳаракат бахш этади. У ирфон ёрдами ва равон тил ила янги ғазал яратади. Бу шундай ғазалки, журъат билан айтиш мумкин, Мавлавийнинг “Девони Кабир”идаги барча ғазаллар ундан ва Саноийнинг шоирлик услубидан таъсирланган. Ҳаким Саноий асридан кейин ирфоний мазмун ва мафҳумлар форс шеъриятида оммабоп мазмун-мундарижага айланади. Шоир Саноийдан қолган асарлар, хусусан, қасида ва ғазалларида ва “Ҳадиқатулҳақиқат” асарида ҳам комил тарзда ирфоний маъно ва мазмунларни кузатиш мумкин. Адабий танқидчиларга кўра, ирфонда мавжуд бўлган барча асосий ақидалар шоир Саноий шеърларида ўз ифодасини топган. Саноий асарларида тасаввуф, ирфон, фалсафа ва ҳикмат мавзулари муҳим ўрин тутади. Шу сабабдан шоир Саноийнинг асарлари ушбу соҳаларда муҳим манба сифатида хизмат қилиши мумкин. Буюк Фирдавсий ва Носир Хусравдан мустасно, шоир Саноий форс шеъриятида тарихида тафаккурни диққат марказида қарор берган шоир ҳисобланади. У ирфоний ақидаларни шеърият танасида жойлаштирган ҳолда, шеърларда янги ўзгариш ва ҳолатларни юзага келтиради.Ҳаким Саноий комил инсон бобидаги ақидани биринчи бор форс шеъриятида қўллаган шоир ҳам ҳисобланади.


Самолётда тўполон кўтарган ўзбекистонлик йўловчи жазоланди\n“Уральские авиалинии” ширкатининг Красноярскдан Наманганга учган самолёти бортида безорилик қилган ўзбекистонлик йўловчини экипаж аъзолари милицияга бериб юборишга мажбур бўлишди.\nРоссиянинг “Уральские авиалинии” ширкати матбуот вакили Сергей Антонов Озодлик билан суҳбатда U6-2863 Красноярск-Наманган рейси бўйича учадиган самолётда 16 октябрь куни рўй берган ҳодиса ҳақида буларни билдирди.\n- Экипаж аъзолари ўзбошимчалик билан бизнес-класс салонига ўтиб олган ўзбек фуқаросини жойига қайтиришга уринганида йўловчи уларга нисбатан ҳар хил беадаб сўзлар билан қўполлик қилган, экипаж аъзоларининг миллатини камситувчи гапларни айтган. Самолёт манзилига етиб келиши билан тартиббузар Ўзбекистон милиция ходимлари қўлига топширилди,- дейди Сергей Антонов.\nНаманган аэропортида безорини ҳуқуқни ҳимоя қилиш органлари вакиллари кутиб олишган.\nНаманган аэропортининг милиция бўлими ходимларидан бири тартиббузар йўловчи андижонлик Қаюмжон Қодиров исмли шахс бўлгани ва энг кам ойлик иш ҳақининг уч баробари миқдорида жаримага тортилганини айтди.\n- 2863 рейсида жанжал кўтарган шахс Қодиров Қаюмжон, Андижон вилояти, Андижон шаҳридан. Стюардесса билан нимадандир норози бўлиб, сўкишган экан, уришган экан. Лекин, нимадан норози бўлгани номаълум. Чунки тузилган актларни судга чиқариб юборишибди. Суд уни 274590 сўм, яъни уч минимал ойлик миқдорида жаримага тортиш ҳақида ҳукм чиқарди,- дейди Наманган аэропортининг милиция бўлими ходими.\nРоссия ва Ўзбекистон шаҳарлари орасида қатнайдиган учқичиларда йўловчилар стюардессаларга пора бериб, бизнес-класс салонидаги бўш ўриндиқларга ўтиб олишлари одатий ҳолга айланиб кетгани айтилади.\nРоссияда ишлайдиган ўзбекистонлик Ихтиёр бундай ҳолатлар, айниқса, кичкина авиаширкатлар учқичларида кўп учрашини айтади.\n- Бизнес-класс чипталари нархи эконом класс чипталариникига қараганда икки баравар, баъзида уч баравар қиммат бўлади. Айрим йўловчилар бизнес-классда бўш ўрин бўлса, стюардесса билан қулоқлашиб, ўтиб олади,- дейди Ихтиёр.\nЛекин, “Уральские авиалинии” матбуот вакили Сергей Антонов бу иддаони кескин рад этди.\n- Йўловчи чиптада белгиланган ўриндиқда ўтириши керак. Қабул қилинган меъёрлар бор ва ҳар бир йўловчи самолёт бортида шу тартиб интизом қоидаларига бўй суниши керак,- дейди Антонов.\nЎзбекистонлик йўловчилар самолётда жанжал кўтариши биринчи марта рўй бераётгани йўқ.\nШу йил бошида Москва-Самарқанд йўналишида парвоз қилган самолёт бортида маст ҳолда шовқин кўтариб, “Багаждаги сумкамда бомба бор” дея таҳдид қилган Алишер Қурбонов исмли шахс 3 йилга озодликдан маҳрум этилди.\nРоссияда икки йил ишлаб, Москва-Самарқанд йўналишида уйига қайтаётган пайт Қурбонов самолётда маст ҳолатда тўполон қилган, учувчилар хонасига кирмоқчи бўлган. Экипаж аъзолари бунга йўл қўймагач, багажга топширилган сумкасида бомба жойлаштирилгани ва уни ҳозироқ ишга туширишини айтиб, таҳдид қилган эди.\nСамолёт Самарқанд аэропортига қўниши билан Алишер Қурбонов ҳуқуқ идоралари ходимлари томонидан қўлга олинганди.\nСудда ўзига келган йўловчи учувчи ва йўловчиларни шунчаки қўрқитмоқчи бўлганини тан олган.\n“Уральские авиалинии” матбуот вакили Сергей Антонов бу каби холатлар бошқа такрорланмаслиги учун U6-2863 Красноярск-Наманган рейси экипаж аъзолари тартиббузар йўловчини милицияга бериб, тўғри иш қилишганини айтди.


Ёмон хулқдан сақланиш - Hidoyat.uz\nАсосий саҳифа Мақолалар Ёмон хулқдан сақланиш\nЧоп этилди Iyul 13, 2019 Ёмон хулқдан сақланишda fikr bildirishni o'chirish\nФарзанд тарбиясига катта эътибор қаратиш энг муҳим омилдир. Зеро, ёшликда ўрганган одоб билан бола ўсиб-улғаяди. Ёш болаларда учрайдиган тажанглик, уришқоқлик, шошқалоқлик, пала-партишлик, қўрслик каби салбий одатлар ўз вақтида тўхтатиб қолинмаса, катта бўлганида буларни ташлаши қийин кечади. Бундай ёмон сифатлар унда мустаҳкам ўрнашиб, бузуқ ахлоқларга айланади. Натижада инсон қанчалик ҳушёр бўлишга уринмасин, кун келиб унинг бу яширин одатлари юзага чиқади. Шу туфайли баъзи кишиларни бу каби хунук ҳолатларда учратиб қоламиз. Бу ҳолат уларнинг нотўғри тарбия олгани оқибатидандир. Шунингдек, болани беҳуда ишлар ва кераксиз гап-сўзлардан узоқ қилиш керак. Албатта, булар ҳеч қачон боланинг одобига ижобий таъсир ўтказмаган. Болани ёлғончи бўлишдан сақлаш керак. Агар ота-она болага ёлғон ва хиёнат йўлини қулайлаштирса, унинг дунё ва охират саодатига хавф солган, ҳамма яхшиликдан маҳрум этган бўлади.\nБолани ялқов, бекорчи, эринчоқ ва доимо роҳатда бўлишга ташлаб қўймасдан, унга фақат етарлича куч тўплаб оладиган даражада ором берилади. Зеро, дангасалик ва бекорчиликнинг оқибати пушаймонликдир. Меҳнатдан толиқишнинг дунё ва охиратда мақтовли натижаси бор. Буюк муфассир Яҳё ибн Абу Касир ҳам: “Илмга жисмнинг роҳати билан эришилмайди”, деб бежиз айтмаган.\nФарзандни илм ва ибодатга рағбатли қилиб тарбиялаш керак. Ана шунда бола катта бўлганида вақтининг кўп қисмини илм олиш, касб-ҳунар ўрганиш ҳамда ибодат билан машғул бўлишга ажратади. Албатта, ёшлигидан буларнинг барчасига одатланган бола катта бўлганида ҳаётда қийналмайди.\nШунингдек, болани ортиқча овқатланиш, гапириш ва кўп ухлашдан йироқ қилиш керак. Зеро, зиён мана шу нарсаларнинг керагидан ортиғидадир. Уни қорни ва фаржига тааллуқли шаҳватларнинг зарарларидан узоқлаштириш, улар ортидан келиб чиқадиган зарарларнинг оқибатини яхшилаб тушунтириб бериш мақсадга мувофиқ бўлади.\nКўп кишилар фарзандларини ўз ҳолларига ташлаб қўядилар, одоб-тарбия бермайдилар, уларнинг хоҳиш-истакларини амалга оширишга ҳаракат қиладилар. Бу ёрдамлари билан баъзида боланинг бахтига зомин бўладилар. Ҳолбуки, улар болани эъзозлаяпмиз, деб, аслида эса келажакда хор бўлишига сабабчи бўладилар, унга раҳм-шафқат қиляпмиз, деб, аслида унга зулм қилган ҳамда яхшиликдан маҳрум этган бўладилар. Шунингдек, оғзи шалоқ, хулқи бузуқ кимса билан суҳбатлашишдан ҳам болани эҳтиёт қилиш керак.\nОтанинг болаларига лоқайд бўлиши охири хунук оқибатларга сабаб бўлади. Лоқайдлик ёмон иллат бўлиб, у бола тарбиясининг бузилишига катта йўл очади. Ота сусткашлик қилиб, бурчини адо этмагани ва манфаатли илм ҳамда солиҳ амалдан ўргатмагани оқибатида ўз фарзандидан манфаат топа олмайди. Фарзанд ҳам отасининг яхшилигидан ва манфаатидан маҳрум бўлиб ўсади. Хусусан, агар фарзанд ўғил бўлса, унга ипакдан тайёрлаган кийим кийгазиш мумкин эмас. Бу унинг жисми ҳамда тарбиясига салбий таъсир этиб, уни аёлтабиат қилиб қўяди. Набий (соллаллоҳу алайҳи ва саллам): “Ипак ва тилла умматимнинг эркакларига ҳаром қилинди, аёлларига ҳалол қилинди”, дея марҳамат қилганлар (Имом Абу Довуд, Имом Насоий ва Имом Ибн Можа ривояти). Гўдак мукаллаф бўлмаса-да, ота-она мукаллафдир. Уларнинг болани ҳаром йўлга кириб кетиши учун имконият яратиб беришлари ножоиз, албатта. Негаки, бола нимага одатланса, ундан ажралиши оғир бўлади.\nБоланинг қобилияти ва қизиқишига қараб иш тутиш, уни қайси ишга қобилияти бор, қандай ишларни уддалай олишини назарда тутиш зарур. Ота-она фарзандларини фаҳм-фаросатли, хотираси кучли, тезда илғаб оладиган ва билимга рағбатли деб билишса, бу унинг илмни қабул қилишга тайёр эканининг аломатидир. Модомики қалб лавҳаси бўм-бўш экан, унга илмни нақш қилишсин ва бу билан илм унинг қалбига муҳрланиб, ривожланиб борсин. Агар болада баҳодирлик ва шунга ўхшаш спорт турларига қобилияти сезилса, уни ўзи ёқтирган спорт тури билан мунтазам шуғуллантириш мақсадга мувофиқ бўлади.


«GM Uzbekistan»нинг «Очиқ осмон остидаги савдо» акцияси илк харидорларни илиқлик билан қабул қилди\n2018-09-03 22:10:38 Yangiliklar\nМаълумки, 2 сентябрь куни “GM Uzbekistan” узоқ кутилган «Очиқ осмон остидаги савдо майдончалари» янги акциясини йўлга қўйган эди. Шу куни аксарият автосалонлар байрам муносабати билан ёпиқ бўлгани боис "45 дақиқа ичида автомобиль" дастурига мувофиқ автомобиль харид қилиш истагида бўлган мижозларимиз борлигини ва улар нафақат “Спарк” балки исталган автомобилларини харид қилиб, велосипед олиш истаклари борлигини биз яхши билардик.\nШундай салон илк бор Тошкент шаҳридаги «Сергели» автомобиль бозори ҳудудида ўтган дам олиш кунлари ташкил этилди, бу ерда савдога энг талабгир «Спарк», «Кобальт» ва «Ласетти» русумли автомобиллари қўйилди.\nАвтосалоннинг илк иш кунида жами 3 млрд. 850 млн. сўмлик 40 дона автомобилга шартнома тузилди.\nДам олиш кунлари бўлишига қарамай, «Очиқ осмон остидаги автосалон» илк мижозларни қабул қилди, кун давомида уларнинг сони ортиб борди. Автосалон ходимлари харидорларга юқори даражада сервис хизмати кўрсатиб, максимал даражада қулайлик тақдим этишга ҳаракат қилишди. Харидорларнинг қизиқтирган барча саволларига жавоблар берилди, шартнома тузиш жараёнлари тезкор ва байрамона кайфиятда амалга оширилди.\nМижозлар салқин ичимлик ва ширинликлардан баҳраманд бўлиб, ўзларининг акция борасидаги таъсуротлари билан ўртоқлашишди. Соғлом ҳаёт тарзи йўлида амалга оширилаётган ҳаракатларни қўллаб-қувватлаган айрим харидорлар уйларига айнан велосипедларда ҳам йўл олишди.\nОдамларнинг ижобий фикрларини инобатга олиб, компания очиқ осмон остидаги автосалонларни доимий равишда бутун республика бўйлаб ташкил қилиш бўйича қарор қабул қилишди.\nАйни жараёнда очиқ осмон остидаги автосалонларда савдога 1475 дона «Спарк», «Кобальт» ва «Ласетти» русумли автомобиллари қўйилди. Харидорларнинг истак ва таклифларини инобатга олиб, автомобиллар сонини оширишга ҳамда яқин фурсатларда бошқа русумдаги ва турли комплектация ва рангдаги автомобилларни қўшишга ваъда берамиз.\nАйтиш жоизки, ушбу ҳодиса бошқа дилерларга ҳам намуна бўлиб хизмат қилди, улар ҳам дам олиш ва байрам кунлари завод нархларида мамлакатимиз аҳолисига автомобиль савдосини ташкил этиш истагини билдиришди.\nЭътиборингизга айрим харидор ва автосалон ходимларининг мазкур акцияга муносабатларини ҳавола этамиз. Биз шунингдек компаниянинг ахборот ресурслари орқали реал харидорларнинг видеомурожаатларини ҳам эълон қилиб борамиз.\nБекзод Ирисқулов, «Sergeli-Avtotexxizmat» МЧЖ вакили:\n«Агар сизда дам олиш ва байрам кунлари айнан автосалондан навбатсиз автомобиль харид қилиш истаги туғилса, энди очиқ осмон остидаги савдо нуқталарида машина харид қилишингиз мумкин. Ушбу хизмат тури Ўзбекистон учун янгилик бўлишига қарамай, биринчи куннинг ўзида 40 дона автомобилга шартнома тузилди, 28 донаси сотилди. Шартноманинг умумий суммаси 3 млрд. 850 млн. сўмни ташкил қилди».\n«Акция ҳақида мен интернетдан хабар топдим. Ҳаммаси аслида қанчалар ҳаққоний эканлигини билиш учун жойига келиб кўришга қарор қилдим. Ҳаммаси қандай айтилган бўлса ҳудди шундай – навбатсиз, харид жойида компания мутахассисларининг батафсил маслаҳатлари билан. Мен «Ласетти» русумли автомобиль харид қилдим ва совғасига велосипед олдим».\nҲурматли ҳамюртлар, биз мамнуният билан “Очиқ осмон остидаги автосалонлар” 4 сентябрь куни ҳам соат 8:00 дан ўз ишида давом этишини маълум қиламиз.\nСизни кутамиз ва ишонч учун минатдорлик билдирамиз!


Cана : 02-10-2018 / Тарих, Миллий тикланиш ДП / кўрилди: 75\nТехника асрининг техникалари билан ҳамнафас бўлаётган ёш авлодга маданий меросларимизни асраб-авайлаб, унинг ҳаётимизда тутган ўрнини белгилаб берувчи маълумотларни тўлиғича етказишимиз давр талабидир. Жаҳондаги барча тарихий обидаларнинг ярмидан кўпи Ватанимизда жойлашганлигининг ўзи ҳам юртимизнинг қадимдан буюк давлат бўлганлигидан далолат беради.\nЎзМТДП томонидан ташкил этилган ишчи гуруҳининг асосий вазифаларидан бири ҳам жойларда моддий маданий мерос объектларини тўлиқ инвентаризацияқилиш, уларни муҳофаза қилиш ва уларнинг ҳозирги кундаги ҳолатини ўрганишдир.\nТермиз тумани ҳудудида жойлашган Қирққиз қаъласида олиб борган ўрганишларимизда қалъанинг жуда хароб аҳволга келиб қолганлигининг гувоҳи бўлдик. Деворларнинг емирилиб кетиши, қалъанинг ўз ҳолатини йўқолишига сабаб бўлган. Минг афсуски, бунга ҳалигача биз бефарқлигимизча қараб келмоқдамиз. Гўёки қалъанинг қирқ бўлакка бўлинишини томоша қилаётган томошабинга ўхшаймиз.\nҚирққиз қалъаси нима мақсадда қурилганлиги(қалъа,сарой,хонақоҳ,карвонсарой) ҳақида маълумот йўқ. Ўрта асрлардаТермизшаҳринингташқарисидажойлашганлиги қалъа шаҳар ташқарисидагиқўргонвазифасини ўтаганлигини кўрсатади. Хўш, қаълада кимлар яшаган? Тарихда муҳрланиб қоладиган даражада жамиятда ўрнига эга бўлганлар кимлар? Нега Қирққиз қаъласи деб номланган?\nАраблар Ўрта Осиёга бостириб келганларидан сўнг кўпгина халқ қўзолонлари бўлиб ўтади. Самарқандда Рофеъ Ибн Лайс бошчилигидаги 809-йилги қўзголонни бостиришда берган ёрдами учун Бағдод халифаси томонидан йирик ер эгаси Абдуллоҳ Сомонхудатнинг неваралари (Асад Ибн Абдуллоҳнинг ўгиллари)га Моварауннаҳрнинг энг муҳим вилоятларини идора қилиш ҳуқуқи берилган. Улар Амударёнинг ўнг соҳилидаги Чағанруд (Сурхондарё)дан Талитоғора бош сув иншооти орқали Кушон Термизи (Қоратепа) томон йўналтирилган каналнинг бошланиш қисмидаги серунум ерларни қўлга киритишга муяссар бўлади. Асад Сомон томонидан бу ерда боғлар барпо этилади, қароргоҳ қурилади. "Қирққиз” қаъласи ҳам шу даврда қурилади. Бу шаҳарга Асад асос солганлиги учун "Шаҳри Сомон” деб аталган. Буни эски Термизнинг маҳаллий тилида "Сомони – хона” – Сомонийларнинг уй Саройи деб аталган. Токи ХХ асргача бу ер Шаҳри Сомон деб атаб келинган. Чингизхон келтирган талафотдан сўнг Шаҳри Сомон қад кўтармади. Ундан "Қирққиз” қаъласи вайроналари қолди, холос. Қирққиз қалъаси ўрта аср Термизи деворидан ташқарида, унинг шимоли – шарқида, ХIХ асргача Шаҳри Сомон деган жойда ИХ асрда қурилган. Сарой тўридаги бу қадимий йирик, қўрғон катта мулк эгасининг қароргоҳи бўлган. Шаҳри Сомонда душман ҳужумини қайтарган Гулойим исмли қиз ва қирқта дугонаси шу ерда яшаган. Ривоят қилинишича, Қирққизнинг диний ва дунёвий билимларни чуқур эгаллаган, авлиё устози бўлиб, шогирдларига парда ортидан вазифа бериб юборар экан. Қирққиз қалъа ичида яшар, у ерга фақат улардан бошқа ҳеч ким кирмас экан. Чунки улар бокира қизлар бўлиб, иболи, ҳаёли, илмли, ўзларини Оллоҳ учун бахшида этган, тариқат йўлига кирган қизлар экан. Бир куни Шаҳри Сомонга душман бостириб келибди. Улар шунчалик кўп эканки, одамнинг ақли шошар экан. Шунда қирқта қиз эркакча кийиниб, қўлига қурол олиб душмангақарши урушга чиқибди. Буни ҳеч кимга сездирмабди. Улар душманни енгиб қалъага қайтибди. Лекин душман бир эркак кишини қалъага киритишга муваффақ бўлибди. Аммо қирқта қизлардан бири буни сезиб қолибди ва бундан барча қизларни огоҳлантирибди. Шу заҳоти буни эшитган қизлар Оллоҳнинг мўъжизаси билан кўздан ғойиб бўлишибди. Душман уларга зарар еткиза олмабди.\nЮқорида келтирилган ривоятдан кўриниб турибдики, бизнинг аждодларимиз доимо ўзларининг ор-номусини, ибо – ҳаёсини, Ватанини кўз қорачиғидек асраб-авайлаб келган. Уларнинг ватанпарварлигини, миллий ғурур, инсонийлик, ўз Ватани учун жонини ҳам фидо қилишга тайёр эканликларини бугунги ёшларга ўрнак қилиб кўрсатса арзийди. Партия ташкилотларимиз томонидан аждодларимиз томонидан барпо этилган маданий мерос объектларимизни ўрганишдан асосий мақсад ҳам улар тарихини тиклаш, буюк тарих билан авлодларимизни фахрланиш туйғуси билан тарбиялашдан иборатдир.


ТОШКЕНТ, 10 мар - Sputnik. Интернет тармоғида совет ядровий ракетасининг ғаройиб видеоси пайдо бўлди.\nТОШКЕНТ, 10 мар - Sputnik. Интернет тармоғида совет ядровий ракетасининг ғаройиб видеоси пайдо бўлди. Унда МБР РТ-23 УТТХ русумли совет ядровий ракетаси акс этган. Ушбу ракетанинг конуссимон уч қисми ҳавога кўтарилиш олдидан катта босим остида "ўсиб чиқиш" хусусиятга эга бўлган. Бундай ёндашув совет конструкторларига ракетани темир йўл вагонида яширин жойлаштириш имконини берган. Кейинчалик технологиялар ривожланиши натижасида ракета янада ихчамлаштирилган ва унинг "ўсиб чиқиш" қобилиятига эҳтиёж қолмаган. НАТО классификацияси бўйича ушбу ракета SS-24 Scalpel деб аталади. The Drive нашри ёзишига кўра, совуқ уруш даврида Совет Иттифоқи темир йўл вагонларида яшириш жойлаштириш мумкин бўлган ракета яратган ягона давлат бўлган. Қўшимча тариқасида шуни айтиш мумкин-ки, Совет Иттифоқида стационар ракета шахталари жойлашган жой бир кун келиб душманга аниқ бўлиши мумкин деб ҳисоблашган. Шунинг учун автомобил, поезд ва денгиз контейнерларига яширин тарзда жойлаштирилиши мумкин бўлган мобил базали стратегик баллистик ракеталар яратилган.\nСовет ядровий ракетасининг конуссимон уч қисми ҳавога кўтарилиш олдидан "ўсиб чиқиш" хусусиятга эга бўлган.\nУнда МБР РТ-23 УТТХ русумли совет ядровий ракетаси акс этган. Ушбу ракетанинг конуссимон уч қисми ҳавога кўтарилиш олдидан катта босим остида "ўсиб чиқиш" хусусиятга эга бўлган.\nБундай ёндашув совет конструкторларига ракетани темир йўл вагонида яширин жойлаштириш имконини берган. Кейинчалик технологиялар ривожланиши натижасида ракета янада ихчамлаштирилган ва унинг "ўсиб чиқиш" қобилиятига эҳтиёж қолмаган.\nНАТО классификацияси бўйича ушбу ракета SS-24 Scalpel деб аталади. The Drive нашри ёзишига кўра, совуқ уруш даврида Совет Иттифоқи темир йўл вагонларида яшириш жойлаштириш мумкин бўлган ракета яратган ягона давлат бўлган.\nҚўшимча тариқасида шуни айтиш мумкин-ки, Совет Иттифоқида стационар ракета шахталари жойлашган жой бир кун келиб душманга аниқ бўлиши мумкин деб ҳисоблашган. Шунинг учун автомобил, поезд ва денгиз контейнерларига яширин тарзда жойлаштирилиши мумкин бўлган мобил базали стратегик баллистик ракеталар яратилган.


Дунё: Ким Трампни яхши кўради? Ёмон кўрадиганлар ким? -Янгилик ортига назар - BBC News O'zbek\nДунё: Ким Трампни яхши кўради? Ёмон кўрадиганлар ким? -Янгилик ортига назар\nПрезидент Доналд Трамп АҚШда зиддиятли шахс саналади. Америкаликларнинг унга нисбатан муносабати бир-биридан кескин фарқ қилиши мумкин. Бироқ дунё бўйлаб Трамп шахси қандай қабул қилинади? Pew Research Center қайси мамлакатларда президент Трампни севишлари, қайсиларида эса вазият аксинча экани борасида ҳисобот эълон қилди.\nPew - АҚШда асосланган ижтимоий фикрни ўрганувчи марказ.\nМарказ 2019 йилнинг майидан октябрига қадар 33 мамлакатда Трамп шахси бўйича 37 минг инсоннинг фикрини ўрганган.\nТадқиқот хулосалари билан танишишдан аввал фикр ўрганиш жараёни АҚШ президенти томонидан Эроннинг юқори рутбали генерали Қосим Сулаймонийни йўқ қилишга кўрсатма берилишидан бир неча ой олдин якунига етганини ҳисобга олмоқ зарур.\nТадқиқот ўтказилган мамлакатларнинг 29 фоизидагина жаноб Трампга нисбатан ишонч билдирилган.\nАҚШ президентининг Жанубий Корея раҳбари Ким Чен Ин билан музокаралар ўтказгани унга энг кўп қўллов олиб келган - 33 мамлакатнинг 41 фоизи ушбу ташаббусни олқишлаган.\nБироқ Қўшма Штатларнинг жорий ташқи сиёсати президент Трампга ишончсизлик билдирилишининг асосий сабабларидан бири бўлган.\nБундан ташқари Доналд Трампнинг тарифлар, иқлим ўзгариши, муҳожирлик ва Эрон бўйича олиб бораётган сиёсати дунё бўйлаб қизғин танқидга учраган.\nПрезидентидан ўзган мамлакат\nМарказнинг ҳисоботида, жаноб Трампнинг обрўйи тушиб бораётган бўлсада, дунё, умумий манзарада, АҚШга нисбатан хайрихоҳ кайфият кўрсатишда давом этаётганини кўриш мумкин.\nҲисоботда "айрим мамлакатлардаги ўнгчи популист гуруҳлар тарафдорлари орасида АҚШга хайрихоҳлик кучайгани" айтилади.\nИсроил АҚШни энг кўп қўллаб-қувватловчи давлат ўлароқ намоён бўлган - сўровномада қатнашган исроилликларнинг 83 фоизи АҚШ борасида ижобий фикрда эканини билдирган.\nМексика, Яқин Шарқ ва Шимолий Африкада АҚШга нисбатан энг салбий қарашлар ҳукмрон экани маълум бўлган.\nТуркияда сўровнома иштирокчиларининг бештадан атиги бир нафари АҚШга хайрихоҳ эканини айтган.\nPew Маркази, бундан ташқари, Доналд Трампнинг бошқа тўрт қудратли давлатлар раҳбарлари орасида ишончлилик даражаси қанчалик юқори эканини ҳам ўрганишга ҳаракат қилган.\nРоссия президенти Владимир Путин, Франция президенти Эмануэл Макрон, Германия канцлери Ангела Меркел, Хитой раҳбари Си Жингпинг ва Доналд Трампга нисбатан ишонч даражаси қиёсланганда, АҚШ президенти фақат тўрт давлатдагина 50 фоиздан юқори овоз йиға олган, холос.\nУшбу беш етакчи орасида Ангела Меркел энг юқори натижа қайд этган бўлса, Владимир Путин ва Си Жингпингнинг обрўйи турли мамлакатлар бўйлаб у қадар юқори эмаслиги ойдинлашган.\nКенг тарқалган салбий фикрларга қарамай, жаноб Трампни қўллайдиган мамлакатлар ҳам учраб туради.\nАфрика давлатларини «ахлатхона мамлакатлар», деб атаганига қарамай, президент Трамп ушбу қитъада машҳур экани аён бўлган.\nАйниқса, Кеня ва Нигерияда жаноб Трампни етакчи сифатида севишлари маълум бўлган.\nУшбу икки мамлакат АҚШдан иқтисодий кўмак оладиган давлатлар ичида юқори ўринда ҳам туради.\nПрезидент РодригоДутерте олиб бораётган сиёсатни мақтагани учун ҳам жаноб Трампнинг Филиппинда юқори даражада дастакланиши ажабланарли ҳол эмас.\n2017 йилда Доналд Трамп президент Дутертега ўз мамлакатида «гиёҳвандлик муаммосига қарши ақл бовар қилмас ишларни амалга ошираётгани»ни айтгани туфайли қаттиқ танқидга юз тутган эди.\n2016 йилда ҳокимиятга келган Роберт Дутерте гиёҳвандлик савдосига алоқадорликда гумонланган шахсларнинг судсиз ўлдирилишига кўрсатма берганликда қораланиб келинади.\nПрезидент Трампнинг Исроилда машҳур экани - кутилган ҳолат.\nУ ҳокимиятга келгандан буён шундоқ ҳам ўзаро алоқалари илиқ бўлган Исроил ва АҚШ янада бир-бирига яқинлашди.\nАҚШ ўзининг Исроилдаги элчихонасини Қуддусга кўчирди, 1967 йилда Суриядан тортиб олинган Ғўлон Тепалиги бўйича Исроил суверенитетини тан олди.\nХўш, Трамп қайси мамлакатларда ардоқланади?\nАҚШнинг бошқа президентлари қандай кўрилган?\nҚисқача хулоса қилганда, Pew Марказининг ҳисоботида келтирилган рақамларда аксар давлатларнинг Доналд Трампга АҚШнинг бошқа президентларидан кўра анчайин камроқ ишониши яққол кўзга ташланади.\nБироқ 2002 йилдан буён бу масалани ўрганиб келган марказ маълумотларидан ҳокимиятда бўлган даври бўйлаб одамларнинг ўхшаш паст ишончига «эришган» АҚШ президенти - бу Жорж Буш экани англашилади.\n"Тенгсиз донишмандлик": Трамп Туркия иқтисодиётини буткул вайрон этиш билан таҳдид қилди\nТрамп ва Клинтон: Ким кулдирди ва ким кулди?\nАҚШ ва сиёсат, Майкл Коэн: Президент Трамп ирқчи ва фирибгар


Ташаббускор ёшлар яна бир даврада тўпланди\nЁшлар – эртанги кунимиз эгалари. Бу сўз замирида чуқур маъно ифодаланганки, Ватанимизнинг келгусидаги истиқболи ана шу ёшларнинг қай даражада камол топганлиги билан белгиланади. Бугун замон ёшлари ҳар томонлама билимга эга, салоҳиятли бўлиб вояга етишмоқда.\nБугун “Ўзбекипаксаноат” уюшмасида “Ташаббускор ёшлар давраси”нинг навбатдаги йиғилиши бўлиб ўтди. Аввалгиларида бўлгани каби бугунги давра суҳбатида ҳам Уюшма марказий аппаратида ишловчи шижоатга бой умидли ёшлар ўзларининг янги фикрлари ва инновацион ғоялари билан ўзаро ўртоқлашди.\nЯнгича ўйлайдиган ва ўз қарашларини амалга татбиқ эта оладиган ёшларимиз томонидан соҳада амалга оширилаётган ислоҳотларни жадаллаштириш ва янги босқичга олиб чиқиш борасида кўплаб таклифлар ўртага ташланиб, ёшлар даврасида муҳокама этилди.


Пайғамбаримизнинг адаши бўлганми? – oliymahad.uz\nПайғамбаримизнинг адаши бўлганми?\nПайғамбаримиз туғилишларидан салгина олдин баъзи ҳижозлик араблар тижорат сафарларида аҳли китобларнинг холис олимларидан ҳамда ўша пайтда жинлари орқали осмондаги фаришталардан хабар ўғирлайдиган айрим коҳинлардан “Муҳаммад исмли охирзамон пайғамбарининг Ҳижоз ўлкасидан чиқиш вақти яқинлашди”, деган хабарларни эшитадилар ва ўша пайтда туғилган ўғил болаларга, ажабмас мана шу фарзандимиз пайғамбар бўлса, деган умид билан “Муҳаммад” исмини қўядилар.\nБу ҳақда Абду Раҳмон Суҳайлий, Ибн Қутайба ва Ибн Халикконлар ўша пайтда Муҳаммад исмли одамларни: “Учта бўлган”, дейишган.\nҚози Иёз “Аш-шифо” (1/287), Ибн Касир “Ас-сийратун набавия” (1/299), “Ал-бидоя ван ниҳоя” (2/259), Имом Саолибий “Ат-тафсир” (4/297), Исмоил Ҳаққий Ҳанафий “Руҳул баён” (9/404) ва Муҳйиддин Дарвеш “Эъробул Қуръон ва баёнуҳу” (9/197)да: “Олтита бўлган”, дейишган.\nБироқ Ибн Ҳажар Асқалоний “Фатҳул Борий” (6/556)да: “Уларни учта ёки олтита бўлган деб чеклаш тўғри эмас. Мен бу ҳақдаги барча маълумотларни жамлаганимда, уларнинг сони йигирматага етди. Ўша маълумотларни умумлаштирганимда эса, ўн беш ёки ўн олтита қолди”, дея таъкидлаган.\nДарвоқе, ўша “Муҳаммад”ларнинг пайғамбарликни даъво қилиб чиқишларига Аллоҳ таоло Ўзининг буюк ҳикмати ила йўл бермаган. Чунки “Аллоҳ пайғамбарлик вазифасини қаерга қўйишни (яъни, кимга беришни) яхшироқ Билувчидир”.\n Ҳижоз – шимолдан жанубга қараб Табук, Мадина, Жидда, Макка ва Тоиф каби катта шаҳарлар жойлашган ҳудуд.\n “Ар-равзул унф фи шарҳис сийратин набавия ли Ибн Ҳишом” (2/95).\n Камол Думайрий, “Ҳаётул ҳаявон ал-кубро” (1/9).\n Анъом сураси 124-оят.\n“Ҳадис ва ислом тарихи” кафедраси катта ўқитувчиси\n501600cookie-checkПайғамбаримизнинг адаши бўлганми?no\nОлдингиПайғамбаримизнинг фазилатлари ҳақидаКейингиАбу Музаффар Муҳйиддин Муҳаммад Аврангзеб Оламгир


Усмон Носир ижоди » Nemis tili » Referat » Referat | Haqida\nAsosiy / ReferatNemis tili Усмон Носир ижоди\nУсмон Носир ижоди\n1. У.Носир ҳаёти ва ижоди ҳақида қисқача маълумот.\n2. У.Носир ижодининг ўзига хослиги.\n3. У.Носир шеърияти поэтикаси.\nр-драматург ва таржимон.\nУ.Носир ўзбек шеъриятига чақмоқдай ялт этиб кириб келган ва ёрқин изқолдирган истеъдодли ижодкорлардан биридир. У 1912 йил 13-ноябрдан Наманган шаҳрида ҳунарманд оиласида туғилган. У ёшлигидан отасидан жудо бўлади ва онаси Холамбиби Қўқонлик Носирҳожибойга турмушга чиққач Қўқонга кўчиб келади. У.Носир дастлабки саводини Қўқонда очилган интернатда чиқаради. У Қўқондаги 2-босқич деб аталган ўрта мактабни тугаллагач, 30-йилларнинг бошларида Самарқанддаги педакадемиянинг (ҳозирги СамДУ) тил ва адабиёт факультетида таълим олади. У.Носирнинг дастлабки машқлари интернатда ўқиб юрганидаёқ яратила бошлаган эди. Шоир ижодий мероси бирин-кетин нашр қиланган бешта шеърий тўплам – «Қуёш билан суҳбат» (1932), «Сафарбар сатрлар» (1932), «Тракторобод» (1933), «Юрак» (1935), «Меҳрим» (1936) ҳамда «Норбўта « (1932), «Шахшон» (1934) деб номланувчи икки достон ва «Атлас» номли шеърий драмалардан ташкил топган. Бундан ташқарии, Пушкиннинг «Боғчасарой фонтани» ва Лерментовнинг «Иблис» («Демон») асарларини ўзбекчага ўгирган. Мустабид тузумнинг 30-йиллардаги қатоғонлик сиёсати У.Носирни ўз қурбонига айлантирди. 1937 йилда қамоққа олинган У.Носир тутқунликнинг оғир азоб-уқубатлари оқибатида 1944 йилда вафот этади.\nижодини мавзу кўлами ва поэтик образлар яратиши нуқтаи назаридан икки йўналишга ажратиш мумкин. Биринчи йўналишни давр учун анъанавий йўсинда бўлган, замондош шоирлар ижоди учун ҳам характерли бўлган мавзуларда яратилган асарлари ташкил этади. «Бобомнинг фалсафаси», «Карвон боради», «Бегона, «Гулзор-чаман...» деб бошланувчи шеърлари, «Норбўта», «Нахшон» достонлари, «Атлас» драмаси шулар жумласидандир. Бу типдаги асарларда ҳам гарчи шоирнинг маҳорати кўзга ташланса-да, бироқ лирик қаҳоамон руҳиятида кечаётган туйғулар замон ғояларига мос ёки Ушбу ғояларни ўзида мужассамлаштирганлиги билан характерланади. Бу ҳол эса лирик қаҳрамон қиёфасига маълум даражадасоя ташлайди, сохта кўтаринкилик бахш этади.\nУ.Носир ижодининг асосини иккинчи йўналиш, яъни поэтик маҳорат билан яратилган чинакам санъат намунаси даражасига кўтарилган асарлари ташкил этади. Бу жиҳатдан шоирнинг «Юрак», «Икки шеър», «Яна шеъримга», «Боғим», «Намимага деганим», «Йўлчи», «Ширин бўлди ҳаёт иқлими», «Юораман оқариб ётади йўллар», «Мовийлик денгизи борлиқни кўмган», «Монолог», «Нил ва Рим» каби кўплаб лирик, фалсафий харатердаги шеърлар, сонетлар харакерлидир.\nБу типдаги шеърларда шоир лирик қаҳрамоннинг турфа хил руҳий ҳолатларини моҳирлик билан чизади. «Юрак» шеърида лирик қаҳрамон қалби яшаш завқи, ижод дарди билан тўлиб-тошган юксак ватанпарварлик тимсоли сифатида намоён бўлади. Лирик қаҳрамон шижоати, эътиқоди шундай кучлики, у ҳеч қандай муросага йўл қўймайди.\nЁрил. Майли тамом ўлсам.\nУ.Носир фақат лирик характердаги шеърлар яратибгина қолмай, фалсафий шеърларнинг ҳам гўзал намуналарини тақдим этган шоирдир. Унинг «Монолог», «Нил ва Рим» каби асарлари шулар жумласидандир. Ҳар икала асарда ҳам дав рва шахс фожиаси юксак даражада маҳорат билан ифодаланган. «Монолог» шеърининг зоҳирий мазмунида «асрларни йиғлатган севги»га қарши исён кўтарган ошиқ образи тасвир этилган. Шоир асрлар қаърига назар ташлаб севги фожиасини Петрарка, Данте, Шекспир қаҳрамонлари тақдири мисолада ёритиб беради. Таъкидлаш зарурки, шеърда «севги» поэтик тимсоли орқали бадиий мазмун ҳам ифодаланганини кўрамиз. Шеърдаги ботиний мазмун одамнинг ўзинигина эмас, балки ҳисларни ҳам хароб қилган даврга нисбатан исёнкорлик руҳини ифодалашда намоён бўлади. «Нил ва Рим» шеърида ҳам инсон эрки, озодлик учун кураш ғояси фалсафий характерда ўз ифодасини топган. Асарда тарихий манзаралар характерли деталлар орқали китобхон кўз ўнгида гавдалантирилади.\n«Норбўта» ва «Нахшон» достонларида ҳам давр фожиалари у ёки бу даражада ўз аксини топган. «Норбўта» достонида фуқаролар уруши фожиалари тасвирланади. Бу даврда ота болага, ака укага душман бўлиб бир-бирига милтиқ ўқталишлари («Часовой» бўлими) реалистик акс эттирилган. Тўғри, асарда шоир нуқтаи назари ҳоким тузум томонида, бироқ воқеликни ҳаққоний акс эттириш бу нуқтаи назардан устунлик қилган. Инқилобий мавзуда ёзилган «Нахшон» достони арман халқи ҳаётига бағишланган бўлиб, озодлик учун кураш ғояси Маро, Нахшон, Саркис каби образлар орқали илгари сурилади.\nУ.Носирнинг «Атлас» драмаси талабалар ҳаётидан олинган бўлиб, Атлас ва Орзумандларнинг муҳаббати тасвири орқали севги-муҳаббат, вафо ва хиёнат каби муаммоларга муносабат билдирилади. У.Носирнинг таржималари ҳам адабий меросининг бир қисми бўлиб, ўзбек таржимачилигига ката ҳисса бўлиб қўшилган. Хулоса қилиб айтганда У.Носир қисқа вақт ижод қилганига қарамай, ўзбек адабиёти ривожига муносиб ҳиссасини қўша олган истеъдодли ижодкорлардан биридир.\nTeglar: УНосир хослиги шеърияти поэтикаси таржимон УНосирдраматург ўзига ижодининг 1203аёти ижоди 1203а1179ида 1179ис1179ача маълумот\nУсмон Носир 5


Саудия Aрабистони 2021 йилги Ҳаж квотаси ва шартларини эълон қилди | Qalampir.uz\nСаудия Aрабистони 2021 йилги Ҳаж квотаси ва шартларини эълон қилди\nОлам\t27 Май 19:45 8047\nСаудия Aрабистони Подшоҳлиги Соғлиқни сақлаш вазирлиги 2021 йилги Ҳаж сафарини ўташ учун махсус талабларни эълон қилди. Бу ҳақда TRT Haber хабар берди.\nМаълум қилинишича, Саудия Aрабистони бу йилги Ҳаж учун 60 минг кишига квота белгилаган. Ҳаж зиёратига бориш учун 18 ёшдан 60 ёшгача бўлган фуқаролар мурожаат қилишлари мумкин.\nХабарга кўра, зиёратчилар Саудия Aрабистонида расмий равишда тасдиқланган икки дозали вакцинациядан (Pfizer-BioNTech, AstraZeneca, Johnson & Johnson va Moderna) ўтишлари шарт. Иккинчи дозани мамлакатга ташриф буюришдан 14 кун олдин олиш керак.\nБундан ташқари, ҳар бир зиёратчи ўз мамлакати ваколатли идораларидан юқорида кўрсатилган вакциналардан бирини олганлиги тўғрисида гувоҳнома олиши ва Саудия Aрабистонининг хориждаги элчихоналарида қонунийлаштириши керак.\nШунингдек, ҳар бир зиёратчи қиролликка келганидан кейин сўнгги 72 соатда олинган манфий натижали ПЗР тестининг маълумотномасини кўрсатиши шарт.\nЗиёрат қилиш учун номзодлар сурункали касаллиги йўқлигини кўрсатадиган ҳужжатни ҳам тақдим этишлари талаб қилинади. Улардан сўнгги 6 ой ичида касал бўлмаганлиги ёки шифохонага ётқизилмаганини исботлашлари сўралади.\nҲаж зиёрати вақтида Зам-зам суви бир марта қўллашга етарли миқдорда берилади.\nМаълум қилинишича, Ҳаж учун квота қайси давлатларни қамраб олиши ҳали эълон қилинмаган. Саудия Aрабистони ҳукумати квоталарни кейинчалик мамлакатлар бўйича тақсимлашга ваъда берган.\n15 Октябрь 12:14 36026\n15 Октябрь 17:43 34573\n16 Октябрь 11:15 24433\n16 Октябрь 12:16 24063\n15 Октябрь 20:31 23934


Ўзбекистонда ёввойи ҳолда ўсадиган мева экинлари – Tadbirkor-Fermer\nЎзбекистонда ёввойи ҳолда ўсадиган мева экинлари\nЁввойи ҳолда ўсадиган меваларнинг кўпи хушбўйлиги ва таркибида витаминлар кўп бўлиши билан қимматлидир. Айниқса,(четан, итбурун, тоғ гулбадрани, ёввойи олма, дўлана, облепиха, унаби кабиларда)\nС витамини кўп бўлиб, миқдори маданий турларга қараганда 2-3 баровар ошади. Баъзи мева ўсимликлар, жумладан анор, жийда ва бошқалар манзарали ўсимликлар ҳисобланади. Айрим ўсимликларнинг меваларидан озиқ-овқат маҳсулотлари тайёрлашада, бўёвчи модда сифатида, ипакли ва жун тўқималарини, гиламларни, тери ва ҳар хил буюмларни бўяшда ишлатилади. Бир қанча мева дарахтларининг ёғочи мебель жиҳозлари учун қўлланилади. Мева ўсимликларининг кўпи совуққа ва қурғоқчиликка чидамли, касаллик ва зараркунандаларга чидамли бўлиши билан бирга мўл ҳосил беради.\nТоғолча –тоғларнинг ўрта полосасида денгиз сатҳидан 1000 – 1500 метр баландликда, шимолий сернам ёнбағирларда ўсади; дарёларнинг этакларида 2500 м баландликда ҳам учрайди. Тоғларнинг пастки, анча\nқуруқ зонасида бутазорлар ёнида, энг баланд ўрмон поясида эса ўрмонзорларда олма, ёнғоқзорларда ва аралаш ўрмонларда ўсади. Ёруғ жойларда яхши ўсади.\nБута ёки кичик дарахт ҳолида ўсади. Тоғолча меваларининг йирик-майдалиги, шакли, ранги, таъми ва кимёвий таркибига кўра жуда ҳам хилма-хил бўлади. Тўнкасидан яхши ўсади. Ҳар бир тупи, ўсиш шароитига\nқараб, соядагиси 3-4 кг, дарё ва сойларнинг бўйларида эркин ўсгани 100 кг гача мева беради. Меваси июль ўртаси сентябр охирида пишади. Уруғларидан олхўрининг маданий навлари учун пайвандтаглар\nДўлана – кўп учрайди, катта дўланазорлар ҳосил қилмайди. Денгиз сатҳидан 900-2000 м баландликда ўсади. Қурғоқчиликка анча чидамли ва ҳар қандай ерда ўсаверади, доимий мўл ҳосил беради. Меваси янгилигида\nистеъмол қилинади, август-сентябрда пишади. Меваси майда серсув, ширин, ранги қизилдан сариққача бўлади, спирт олиш саноатида ҳам ишлатилади.\nЗирк – бута шаклида, 2,5-4 м гача баландликда ўсади. Сояда ўса олмайди. 2000 метр ва ундан баланд тоғларда ўсади. Ёруғсевар ва қурғоқчиликка анча чидамли ўсимлик бўлиб, кучсиз, шағал-тошли ерларда\nҳам ўсаверади. Ҳар йили мўл ҳосил беради. Бир тупидан 1,3-3,0 кг гача мева териб\nолиш мумкин. Меваси қора рангли бўлиб кўк ғубори бор. Чўзиқ-эллипс шаклида бўлади. Август охирида пишади. Меваси янгилигида ва қуритилган ҳолда овқатга зиравор сифатида шунингдек, мураббо, жем,\nпастила ва қайнатма пишириш учун ишлатилади. Маҳаллий аҳоли мевасидан бўёқ сифатида фойдаланади, ипак тўқ бинафша рангга, жунли мато тўқ долчин рангга бўялади. Бўёқ ёруғда ўчмайди.\nЧетан – денгиз сатҳидан 1200-3200 м баландликда ўсади. Бўйи 10 м га етадиганлари ҳам учрайди. Тоғнинг энг юқори қисмларида жуда туплайди. Мевалари сариқ, қизғишдан – қизилгача товланади, серсув,\nтаъми ширин-нордон бўлади. Меваси овқатга шунингдек, спиртли ичимликлар тайёрлаш учун ишлатилади. Мева ўсимлиги сифатида унчалик катта аҳамиятга эга эмас.\nСмородина. Бу ўсимлик водийлар ва тоғ дарёлари, жарликларда 3000 м баландликда ўсади. Кичикроқ бута бўлиб, қора рангли йирик, мевалари ширин бўлади. Янгилигида исътемол қилинади ҳамда қуритиб\nқоқи қилинади. Август-сентябрда пишади.\nМаймунжон. Ўзбекистоннинг барча тоғли районларида кенг тарқалган; бу ўсимлик айниқса дарё водийлари бўйлаб, нам тепаликларда якка-якка ва ўтиб бўлмайдиган тиканли чакалакзорлар ҳосил қилиб ўсади. Бўйи 1,5 м гача. Узун тиканли новдалари бўлган чала бута ўсимликдир. Мевалари қора рангли, серсув, ширин-нордон, қаттиқ данакли бўлади. Маймунжон совуқ тушгунга қадар августда пишади, янгилигида истеъмол қилинади ва мураббо пишириш учун ишлатилади.\nЖирғаноқ– тоғ зонасида дарё ва сойлар, кўллар бўйида кам учрайди. Бута ёки бўйи 4-5 м ли кичик дарахтдир. Мўл ҳосил беради, 0,8 см узунликдаги мевалари тухумсимон, тилла ранг-сарғиш, қўнғир рангли\nҳоллари бўлади. Дастлабки қора совуқлардан кейин ейишга яроқли бўлиб, мевалари нордонроқ таъм беради. Ундан дамлама тайёрлашда ҳамда тиббиётда фойдаланилади. Барг ва пояларида 10,5 % таннидлар бўлади.\nЖийда. Тўқай ўсимлиги бўлиб, анҳор бўйларида ва унга ёндошган жойларда кенг жийдазорлар ҳосил қилади; тоғ шароитида денгиз сатҳидан 1300 м баландликкача кўтарилади. Сизот сувлари анча юза жойлашган ва бошқа мева дарахтларига нисбатан шўр босган ерларда ҳам ўсаверади. Унинг бир қанча тур-хиллари учрайди. Баъзи йиллари кўп ҳосил қилади. Ёввойи ҳолда ўсадиган хилларининг мевалари майда, қизғиш товланадиган сариқ рангда бўлади. Маҳаллий аҳоли улардан нон ёпишда хамирга аралаштириб фойдаланади. Вино ичимлиги саноатда жийда меваларидан спирт олинади. Тўқайлардаги жийданинг ҳар тупи 2 дан 16 кг гача ёкигектаридан 50 ц гача ҳосил беради.\nИрғай– дашт поясининг юқори қисмида, шунингдек сийрак ўсадиган ёнғоқ ва олма ўрмонларида майда дарахт тарзида учрайди. Унча ер танламайди. Бўйи 2 м га етадиган тикансиз, шарсимон қизил мевали\nбута ўсимликдир. Мевалари унча ейишга яроқсиз, сентябрь-октябрда пишади. Бу хил ўсимликлар боғларни ҳимоя қилиш учун яшил девор тариқасида ўстирилади.\nТуғдона – якка-якка ҳолда ёки кичикроқ тўдалар ҳосил қилиб ўсади, лекин камдан-кам учрайди. У чўл поясининг юқориги ювилган қисмларидан тортиб то баланд – денгиз сатҳидан 500-1900 м гача бўлган\nтошлоқ қуруқ ёнбағирларда, аксари қоялар ҳимоясида кичик бута ёки пакана дарахтча ҳолида ўсади. Қурғоқчиликка жуда чидамли дарахт турларидан бири. Ёғочлиги жуда тиниқ, қаттиқ бўлиб, эгилмайди,\nниҳоятда яхши пардозланади. Уруғидан ва илдиз бачкиларидан кўпаяди.\nРезавор – меваси сарғиш-қизилроқ, юмалоқ шаклда бўлади. Мева эти қуруқроқ, ширин бўлиб, янгилигича истеъмол қилинади ёки ундан хамир қилинади(меваси данаги билан бирга қориштирилади). Меваси сентябрда пишади.\nНаъматак– Ўзбекистоннинг тоғ ёнбағирларида ва тоғли ҳудудларда кенг тарқалган, 1-2 м бўй бериб тиканли бута ҳолида ўсади. Мевалари юмалоқ ёки чўзиқроқ, қизил рангли ёки тўқ сариқ бўлади; таркибида С\nвитамини ва бошқа хил витаминлар кўп бўлади. Улардан асосан С витамини олиш учун фойдаланилади, чунки таркибидаги бу хил витамин 2500-4000 мг% га боради. Янги мевалари қуритилади ва сўнгра қайта\nЁввойи ҳолда ўсадиган мева дарахтларининг ҳосилдорлиги унча юқори бўлмайди. Сабаби – шундай мевазорларда моллар тартибсиз ўтлатилади, улар ўсимликларни ва уларнинг уруғ кўчатларини\nшикастлайди, табиий мевазорлар яхшилаб парвариш қилинмайди, уларнинг меваларини ҳайвонлар ва қушлар еб кетади.


Ҳаром амаллар: Номаҳрам аёл билан хилватда қолиш\nBy Камолиддин Иноятуллоҳ on 02/01/2019 МАҚОЛАЛАР ҲАРОМ АМАЛЛАР\nНомаҳрам аёл билан хилватда қолиш\nИнсонларни фитнага солишга ва уларни ҳаром ишларга қўл уришларига Шайтон алайҳи лаъна жуда ҳам ҳарисдир. Шунинг учун Аллоҳ таоло Қуръонда бизларни огоҳлантириб деди: “Эй Аллоҳ ва Расулига иймон келтирган ва Аллоҳнинг шариатига амал қилган кишилар, шайтоннинг йўлларига юрманглар. Ким шайтоннинг йўлларига юрса, у уни қабиҳ ва ёмон ишларга буюради” (Нур сураси, 21).\nШайтон Одам болаларининг қон томирида юради. Унинг одамларни фаҳш-бузуқликка солиш йўлларидан бири номаҳрам аёл билан хилватда қолишдир. Шунинг учун ҳам шариат бу йўлни беркитди. Пайғамбар соллаллоҳу алайҳи ва саллам бир ҳадисларида шундай деганлар: “Киши номаҳрам аёл билан бир жойда холи қолса, учинчилари шайтон бўлур” (Термизий ривояти).\nБошқа бир ҳадисда эса бундай деганлар: “Бугундан кейин бирон-бир киши номаҳрам аёлнинг олдига ёлғиз ўзи кирмасин, магар ўзи билан бир ё икки киши билан кирсин” (Имом Муслим ривояти).\nКиши ўзига маҳрам бўлмаган аёл билан, масалан, ака-укасининг хотини, хизматчиси, ҳамшираси хоҳ уйда, хоҳ машинада, хоҳ хонада холи қолиши жоиз эмас. Кўпчилик ўзларига ё бошқага ишонганларидан бу ҳолга енгил қарайдилар, натижада, фаҳшга ё унга олиб борувчи ҳолатларга тушиб, насабларнинг фожиали аралашиши, ҳаромдан болалар туғилиши ва бундан бошқа нохуш воқеаларнинг содир этилишига сабабчи бўлиб қоладилар.\nAvvalgi maqolaУммат зино ва ўғрилик қиладими?! | Шайх Содиқ Самарқандий\nKeyingi maqola Қуръонда келган «Асъҳабул ямин» кимлар? | Шайх Содиқ Самарқандий


Ўзбекистон Республикаси Давлат байроғи — ҳурлик тимсоли, эзгулик, тинчлик рамзидир - Истеъмолчилар ҳуқуқларини ҳимоя қилиш Агентлиги\nЎзбекистоннинг давлат рамзлари суверенитет ва мустақилликни ифодаловчи муқаддас тимсол бўлиб, халқимизнинг шон-шарафи, тарихий хотираси ва интилишларини ўзида мужассам этиб, шу юртда яшовчи ҳар бир фуқарога ғурур, фахр ва ифтихор бағишлайди.\nМамлакатимиз фуқаролари учун Ватанимизнинг муқаддас рамзи – Давлат байроғи азиз. Унда Ўзбекистон аҳлининг асрий орзу-истаклари, ғайрати ва шижоати, халқимизга хос меҳмондўстлик, аждодлар ёди ҳамда миллат ғурури мужассам этган. Давлат байроғимиз сайёрамиздаги барча мамлакатларнинг давлат рамзлари орасида алоҳида ҳурмат ва эҳтиромга сазовордир.\nБугун миллий байроғимиз давлат идора ва муассасалари, ўқув юртлари, Ўзбекистон аъзо бўлган халқаро ташкилотлар, чет эллардаги элчихона ва доимий ваколатхоналаримиз пештоқида ҳилпираб турибди. Турли байрам тантаналарида, мамлакатимиз аъзолари қатнашаётган халқаро миқёсдаги сиёсий, маданий-маърифий тадбирларда, нуфузли спорт мусобақаларида ҳам байроғимиз Ватанимизнинг шаъни, халқимизнинг ғурурини ёрқин акс эттирмоқда.Халқаро спорт беллашувларида ғалаба қозонган спортчиларимиз шарафига юртимиз байроғи бир неча бор баланд кўтарилган лаҳзаларда ҳар биримиз чексиз ҳаяжонга тушамиз, ҳеч кимдан кам эмаслигимиздан ғурурланамиз.\nДавлатимиз байроғи тинч ва осойишта, озод ҳамда эркин ҳаётимиз, ёруғ келажагимизга бўлган ишончимиз тимсолидир. Давлат рамзларининг муқаддаслиги, улар бизга юрт манфаати устунлигини англатиб, эслатиб туришини ҳар биримиз, айниқса, ёш авлод ёдда тутиши мақсадга мувофиқдир. Ўзбекистон фарзандлари қаерда бўлмасин, қандай натижаларга эришмасин Ватан байроғини ардоқлайди. Чунки байроқ — ҳурлик тимсоли, эзгулик, тинчлик рамзидир.\nCategory: Янгиликлар 18.11.2021


Qalampir.uz - Россия АҚШни Интерполга “ўзининг одами”ни қўйишда айблади\nРоссия АҚШни Интерполга “ўзининг одами”ни қўйишда айблади\n17:27, 22.11.2018 Олам\n“Интерпол президентлигига бўлиб ўтган сайловга аралашувлар ташкилот обрўсига салбий таъсир кўрсатди”, дейди Мария Захарова.\nБугун, 22 ноябрь куни Россия Ташқи ишлар вазирлигининг расмий вакили Мария Захарова Интерпол (Халқаро жиноят полиция ташкилоти) президентлигига бўлиб ўтган сайлов борасида ўз фикрларини билдирди. Унинг қайд этишича, Вашингтон Россия томонидан иштирок этган номзод (Александр Прокопчук)нинг сайланмаслиги учун сайлов жараёнларига қўпол равишда аралашди.\nЗахарованинг фикрича, сайловолди даврида мислсиз дезинформация (ёлғон ахборот) ва босим бўлди. Вашингтон томонидан сайловда амалга оширилган бундай яширин аралашувлар Интерполнинг халқаро миқёсдаги обрўсига жиддий таъсир қўрсатди.\nШу билан биргаликда, Мария Захарова кучли босим бўлишига қарамай Александр Прокопчук номзодини қўллаб-қувватлаган бошқа мамлакат вакилларига ўз миннатдорлигини билдирди.\nМаълумот учун, Александр Прокопчук 2011 йилдан бери Россия Ички ишлар вазирлиги Интерпол миллий марказий бюроси раҳбари, 2016 йилдан бошлаб эса, Халқаро жиноят полицияси ташкилотининг вице-президенти ҳисобланади.\nЭслатиб ўтамиз, кеча, 21 ноябрь куни Дубайда Интерполнинг янги президенти сайланди. Ташкилот президентлиги лавозимини Жанубий Корея вакили Ким Жон Ян эгаллади.\nТеглар:Россия Интерпол Мария Захарова\nАҚШнинг Шарқий Европада таъсири ортиб бормоқда\n15:15, 07.02.2019 2 592\n19:18, 06.02.2019 6 164\n16:14, 06.02.2019 5 276\n18:12, 04.02.2019 14 456\n19:42, 31.01.2019 7 738


Ўзбекистон МТЖ Қатарга қарши учрашувда оқ рангли либосда майдонга тушади / Ўзбекистон янгиликлари, энг сўнгги хабарлар\nСПОРТ 3 Шархлар 3256 кўрилди\nЎзбекистон МТЖ Қатарга қарши учрашувда оқ рангли либосда майдонга тушади\nмар 27 / 2017\nЎзбекистон миллий терма жамоаси эртага, 28 март куни ЖЧ–2018 турнирига саралаш босқичи доирасида Тошкентда Қатар термасига қарши учрашув ўтказади. ЎФФнинг Твиттердаги расмий саҳифасида хабар қилинишича, миллий терма жамоа аъзолари ушбу учрашувда оқ, қатарликлар эса қизил рангли либосда майдонга тушишади.\nЭслатиб ўтамиз, Ўзбекистон терма жамоаси ЖЧ–2018 саралаш босқичи “А” гуруҳи 6-туридан кейин 9 очко билан учинчи ўринда бормоқда. Учрашув "Бунёдкор" стадионида бўлиб ўтади, ўйиннинг бошланиш вақти соат 18.00га белгиланган.\n28 март 2017, 16:32\n28 март 2017, 11:33\nЁнган экансиз брат\n27 март 2017, 14:13\nҚанақа ранг футболка бўлишидан қатъий назар, Ўзбекистон термаси аввал футбол ўйнашни ўрганиб олсин. Бунёдкор стадионига термани қўллаб қувватлаш учун хеч ким боришини истамайман. Чунки Ўзбекистон футбол терма жамоаси мухлислар стадионига келиб қўллаб қувватлашига лойиқ эмас. Минг лаънат бунақа терма жамоага ва УФФга.


Саудия Арабистони Ямандаги ихтилофни тўхтатишга қаратилган янги ташаббусни билдирди\n23:54 / 22.03.2021\nСаудия Арабистони Ямандаги ихтилофни тўхтатишга қаратилган янги ташаббусни билдирди. Ушбу ташаббус Яманда БМТ патронажи остида ўт очишнинг тўлиқ тўхтатилиши ва сиёсий музокараларни қайта бошлашни кўзда тутади.\nСаудия Арабистони ташқи ишлар вазири Файсал бин Фархон Ол Сауднинг таъкидлашича, ташаббусда, шунингдек, Сано аэропортининг бир қатор халқаро ва маҳаллий рейслар учун очилиши кўзда тутилган.\n“Биз ушбу ташаббус амалга оширилиши учун халқаро ҳамжамият, ҳамкорларимиз, Яман ҳукумати билан ишламоқдамиз. Биз ҳусийчилар ярашув шартларини қабул қилиши, музокаралар столига ўтириши ва қурол ташлаши учун барча имкони бор ишни қиламиз. Биз сиёсий ечим олға силжиш учун ягона йўллигига ишонамиз”, деб айтган Файсал Ол Сауд.\nБундан ташқари, Саудия Арабистони бошчилигидаги коалиция Худайдо портидан блокадани олишга тайёр ҳамда портдан тушадиган солиқ ва бож йиғимларининг Яман марказий банкидаги умумий ҳисобрақамга тушишига рози бўлади.\nСаудиялик вазирнинг таъкидлашича, ушбу ташаббус “ҳусийчилар учун яманликларнинг азоб-уқубатларига чек қўйишдаги яхши имкониятдир”. Унинг айтишича, ҳусийчилар ушбу ташаббуснинг амалга оширилишига рози бўлишлари билан ўт очишни тўхтатиш режими кучга киради.\nЯман ҳукумати Ар-Риёднинг бу ташаббусини қўллаб-қувватлаган ва Саудия Арабистонининг Ямандаги ихтилофни тўхтатиш бўйича саъй-ҳаракатларини қадрлашини айтган.\nЎз навбатида, ҳусийчилар Саудия Арабистонининг таклифига салбий муносабат билдиришган. Жумладан, “Ансор Аллоҳ” делегациясининг музокаралардаги вакили Муҳаммад Абдулсалом ушбу таклифни ножиддий деб атаган.\n“Блокаданинг олиниши учун ҳеч қандай ташаббус шарт эмас, гуманитар масалаларни дастак қилиш Яман халқига нисбатан жиноятдир. Саудия Арабистони аввал муҳокама қилинган ғояларни таклиф қилишни бас қилиб, тажовузни тўхтатиши ва Ямандан блокадани олиши керак”, деб айтган Абдулсалом.\nЯманда 2014 йил августдан бери ҳукумат кучлари ва ҳусийчилар ўртасида қарама-қаршилик давом этиб келмоқда. Ушбу ихтилофда Саудия Арабистони бошчилигидаги коалиция Яман ҳукумат кучларини қўллаб-қувватлаб келади. Ҳусийчилар бунга жавобан Саудия Арабистонининг инфратузилмасини нишонга олиб, подшоҳликка бот-бот ҳужумлар уюштиради.\n5 йилдан бери давом этаётган ихтилоф дунёдаги энг йирик гуманитар инқироз пайдо бўлишига олиб келган. БМТ маълумотларига кўра, 24 млндан кўпроқ яманлик, яъни мамлакат аҳолисининг 80 фоизи гуманитар ёрдамга муҳтож, мамлакат ичида кўчишга мажбур бўлганлар сони 3 млндан ошади.


Ашхободда энди нормадан ортиқ нон сотиб олганлар 15 суткага қамалади\nТуркманистон давлат дўконларида ун ва нон тақчиллиги кучайгани сабабли Ашхобод ҳукумати нон савдоси устидан назоратни яна кучайтирди.\nАйни пайтда ҳуқуқ-тартибот идоралари ходимлари белгиланган миқдордан ортиқ нон сотиб олган фуқароларни аниқлашга ҳаракат қилмоқда. Бунинг учун улар видео ва камералардан фойдаланмоқда.\nТуркманистон пойтахтидаги «Озодлик» радиоси мухбирига кўра, шу кунларда полиция ходимлари давлат дўконларига бориб, навбатда турган аҳолини сурат ва видеога олишмоқда.\n«Улар харидорларни белгиланган меъёрдан ортиқ нон сотиб олмоқчи бўлганлар 15 кунга ҳибсга олиниши ҳақида огоҳлантирмоқда», деди ўзини таништирмасликни сўраган ашхободлик фуқаро.\nМухбиримизнинг ҳуқуқ-тартибот идораларидаги манбаларига таяниб хабар беришича, ун савдосидаги суиистеъмолликда айбланиб, бир неча юқори лавозимли амалдорлар узоқ муддатга қамалган.\nТуркманистон давлат дўконларида ҳар бир фуқарога минтақага қараб икки ёки уч бўлак нон берилади. Хусусий савдогарлар учун бир дона нон 5-10 манат бўлса, давлат дўконларида бир дона нон 60 тангадан имтиёзли нархда сотилмоқда.\nАшхобод ҳокимияти қайта-қайта навбатда турган ва белгиланган меъёрдан ортиқ нон сотиб олган фуқароларни ҳибсга олишни бошлагани ҳақида илк бор шу йил бошида мухбирларимиз хабар берган эди.\nСўнгги йилларда Туркманистондаги иқтисодий аҳвол ёмонлашгани ва ишсизликнинг юқори даражаси фонида аксарият оилалар субсидияланган нонга қарам бўлиб қолган.\nБуғдой етиштириш бўйича давлат режаси ортиғи билан бажарилгани ҳақидаги иддаоларга қарамай, мамлакат мутасаддилари узоқ йиллардан буён аҳолини ун ва нон билан таъминлашда жиддий қийинчиликларни бошдан кечирмоқда. Давлатга қарашли дўконлар олдида катта навбатлар ҳосил бўлади, лекин кўпинча нон ҳаммага етмайди, шунинг учун ҳам аҳоли ўртасида муштлашув келиб чиқади.\nЭслатиб ўтамиз, аҳолини озиқ-овқат билан таъминлаш масаласи, хусусан, узун навбатлар муаммоси янги президент Сердар Бердимуҳамедов сайланишидан олдин ҳам сўнгги бир неча йил давомида диққат марказида бўлган эди.


Пахтани болалар ўрнига ўқитувчилар теради\nБу йилги пахта йиғим-терим мавсумига болалар жалб қилинмаслигини айтаётган Ўзбекистон ҳукумати ишчи-хизматчилар кучидан максимум даражада фойдаланмоқда.\n“Болалар ўқисин, биз пахта терамиз”\nТошкентдаги 163-мактабнинг ўзини таништирмаган ходимига кўра, жорий йилда қишлоқ болаларини пахта теримига жалб қилмаслик мақсадида пойтахтдаги ишчи-хизматчилар пахтага жўнатилаяпти.\n- Кеча мажлис бўлиб ўтди "районо" (туман халқ таълими бўлими-таҳр) мудири қошида. Ундан олдинги кунлар ҳам мажлис бўлган эди долзарб масала пахта масаласида. Нима десам бўлади, бизга шунақа тушунча берилдики, фарзандларимиз ўқиши керак. Қишлоқ мактабларидаги фарзандларимиз ҳам ўқишлиги учун яқиндан ëрдам беришимиз керак. Бутун Ўзбекистоннинг боласи ўқиши керак. Бола агар пахта тергани чиқиб кетса, қанақа қилиб ўқийди? Шарт-шароит яратилган бўлса ҳам дарс бўлмаса, пахтазорга тушиб кетса далага пахта тергани. Ана шу ëшларимиз билим даражаси тушиб кетмаслиги, билим олишлари учун биз ўзимизни сафарбар қилаяпмиз,- дейди мактаб ходими.\nТошкент шаҳар Чилонзор ва Ҳамза туманларидаги маҳалла қўмиталари томонидан пахтага жўнатилган ҳашарчилар Сирдарё вилоятининг Сирдарё тумани Соҳил жамоа хўжалигидаги 30-мактабга жойлаштирилди.\nИсмини ошкор қилмаётганимиз чилонзорлик ҳашарчилардан бирининг айтишича, ҳозирча шароитлар қониқарли.\n- Шароитларимиз яхши. Мактабнинг биринчи этажига биз жойлашдик, иккинчи этажига Ҳамза тумани жойлашган. Кеча келиб, бугун эрталабдан бери далага чиқиб пахта теримини бошлаб юбордик. Шароит яратилган. Тошкентдан келган ҳар бир теримчи ўзининг кўрпа-тўшаги билан, раскладушка (йиғма каравот-таҳр.) билан, бошқалари билан келинган. Икки маҳал иссиқ овқат. Эрталаб чой-нон, қанд. Миллий ифтихоримиз бўлган оқ олтинимизни териб, вақтида давлатимизга топширсак, ëруғ юз билан Тошкентга қайтамиз. Бир кунлик нормамиз 50 килограмм. Бир кило пахтага бугунги кунгача фермерларимиз 150 сўмдан тўлашга ваъда қилишаяпти,- деди ҳашарчи-суҳбатдошимиз.\nСирдарё вилоят халқ таълими бошқармасининг ўзини таништирмаган ходими вилоятдаги айрим мактабларга пойтахтлик ҳашарчилар жойлаштирилганини тасдиқлади.\nУнинг айтишича, мактабларнинг ҳашарчилар учун ётоқхонага айлантирилгани ўқувчиларнинг дарс машғулотларига ҳалақит қилмаяпти.\n“Биз барчасини режалтирганмиз. Дарс машғулотлари икки сменада ташкил қилинган. Болалар ўқияпти. Дарслар тўхтамади.” деди Озодлик билан микрофонсиз суҳбатда Сирдарё вилоят халқ таълими бошқармаси ходими.\nОзодликка маълум бўлишича, Сирдарёдаги мактабларнинг барчасида ҳашарчилар гуруҳлари ташкил қилиниб, пахта теримига жалб қилинган.\nТошкентдаги 169-мактабнинг 13 нафар ўқитувчиси Жиззах вилояти Ўзбекистон тумани Манас хўжалигига 5 сентябр куни жўнайди.\nЎз ташаббуси билан пахта теримига кетаётганини айтган бу мактаб ўқитувчиси Азимжон Эрназаровнинг айтишича, улар дала шийпонига жойлаштирилади.\n- Энди шу пахта йиғим-теримига ўзимизга керакли бўлган кийимларни, пойабзаллар ëки пахта теримига нима зарур бўлса, барча нарсаларни тайëргарлик қилиб қўйдик. Ўзимиз билан биргаликда мана кўрпа-тўшак, ëтоқ жойимизни олдик. Раскладушка албатта олдик,- деди Азимжон.\nҲашарчи касал бўлиб қолди\nТошкентнинг Чилонзор туманидаги маҳалла қўмиталаридан бирининг ходими, Озодлик билан суҳбатда, пахта мавсумига тайёргарлик яхши ташкил қилинганини таъкидлади.\nУнинг айтишича, маҳалладан икки киши пахтага жўнатилган, бироқ уларнинг бири касал бўлиб қолгани боис қайтиб келган.\n- Иккита одамни жўнатган эдик бизлар. Биттаси жамғарма раисининг ўзлари билан кетган эдилар. Биттасини мен ўзим поездда олиб бордик. Сирдарëга олиб бориб ташлаб келдик. Сирдарëга олиб борганимизда, битта фаолимнинг мазаси қочиб қолдида. Уни қайтиб олиб келдим. Сал жигари касал экан. Улар энди язва бўйича поликлиникада рўйхатда турадилар. Кола ичиб, нимадир бўлдида, мазалари қочиб қолдида, қайтиб олиб келдим. Бир-икки кунда яхши бўлиб қолсалар, ўзим олиб бориб қўяман. Битта ҳашарчимиз ўша ерда лекин,- деди суҳбатдош.\nБош вазирнинг айни кўрсатмасини амалга ошириш йўлидаги дастлабки қадам ўлароқ Тошкент шаҳар ҳокимлиги буйруғи билан мактаб, боғча, коллеж, институт, университет, шифохона, завод-фабрика ва бошқа давлат идоралари ишчи-хизматчиларининг олтидан бири пахта теримига жалб қилинди.


Оқ уй Трамп ва Путиннинг иккинчи учрашувини тўлақонли учрашув сифатида тан олмади\n16:20 / 19.07.2017\nВашингтондагилар мамлакат президенти Дональд Трамп ва Россия президенти Владимир Путин ўртасида 7 июль куни Ҳамбургдаги «Катта йигирмалик» саммити доирасида давлат раҳбарларининг кечки овқат вақтидаги учрашувини тўлақонли учрашув, деб билмайди. Бу ҳақда Оқ уй вакилига асосланган ҳолда Reuters агентлиги хабар тарқатган.\nАмерикалик амалдор бу икки сиёсатчининг учрашувини «атиги қисқа мулоқот», деб баҳолаган.\n«Президент Трамп ва Путин ўртасида ҳеч қандай «иккинчи учрашув» бўлмади. Улар кечки овқатдан кейин қисқагина суҳбат қуришди. Оқ уй иккинчи учрашув бўйича фактларни яширишга уринаётгани ҳақидаги гаплар ёлғон», дея президент маъмурияти сўзларини келтирган агентлик.\nУ Путин ва Трампнинг кечки овқатдан кейинги суҳбатига гувоҳ бўлгани, бу суҳбатда фақат россиялик таржимон қатнашганини маълум қилган. Америкаликлар таржимони бўлмаганини у таржимон русча билмагани билан изоҳлаган.\n18 июль куни Reuters агентлиги саммит вақтида Путин ва Трамп яна бир марта учрашгани, аммо бу ҳақда ОАВда айтилмагани ҳақида хабар тарқатди. The Washington Post президентлар 7 июль куни кечки овқатдан кейин яна учрашишгани, уларнинг бу учрашуви бир соатга яқин вақт давом этгани ҳақида ёзиб чиқди.\nИкки президент G20 саммитининг биринчи кунида учрашиб, 2 соату 15 дақиқа давомида мулоқот қилганди. Трамп ва Путин икки давлат муносабатларини ҳамда халқаро кун тартибида турган долзарб мавзуларни муҳокама қилишганди. Бу учрашувда Сурияда ўт очишни тўхтатиш бўйича келишувга эришилганди.\nВладимир Путин Ҳамбург Доналд Трамп


Президентимиз Ислом Каримовнинг 2016 йил 23 августдаги фармойишига мувофиқ, Олимпия ўйинларининг ғолиб ҳамда совриндорлари пул мукофотлари билан тақдирланди.\nПрезидентимиз раҳнамолигида барча жабҳада амалга оширилаётган кенг кўламли ислоҳотлар халқимизнинг эркин ҳамда озод, тинч-осойишта, фаровон ва бахтли ҳаёт кечириши, фарзандларимизни баркамол инсонлар қилиб вояга етказишда муҳим омил бўлаётгани таъкидланди.\nХалқимиз энг улуғ, энг азиз байрам — Ватанимиз мустақиллигининг 25 йиллигини кенг нишонлаётган шу кунларда ҳар биримизнинг дилимизда истиқлол берган буюк неъматларга шукроналик туйғулари жўш урмоқда.\nВатан — муқаддас, унинг халқаро майдонда обрў-эътиборини юксалтиришга муносиб ҳисса қўшиш энг олий бахтдир. Ўзбекистон спортчилари XXXI ёзги Олимпия ўйинларида муваффақиятли иштирок этиб, бутун дунёга мардлик ҳамда жасорат бобида улуғ зотларнинг муносиб ворислари эканини исботлади, халқимизнинг, Президентимизнинг ишончини оқлади, эркин ва обод Ватанимизнинг энг улуғ, энг азиз байрамига муносиб туҳфа ҳозирлади.\nЎзбек бокс мактаби вакиллари мазкур Олимпиадада мамлакатимиз спортчилари шижоат ҳамда маҳоратда, куч ва салоҳиятда тенгсиз эканини намоён қилди.\nЎзбекистон спорт делегацияси ҳисобига Олимпия ўйинларининг дастлабки олтин медалини бокс бўйича вазни 49 килограммгача бўлган спортчилар беллашувида қатнашган Ҳасанбой Дўсматов келтирди. Ҳасанбой энг ёрқин жангларни олиб боргани учун Олимпия ўйинларининг энг яхши боксчиси сифатида Вэл Баркер кубоги билан тақдирланди.\n— Бизни қўллаб-қувватлаб, ишонч билдирган халқимиз ва Президентимизга миннатдорлик билдирамиз, — дейди Ҳасанбой Дўсматов. — Бу ишонч бизни ғалаба сари руҳлантирди, кучимизга куч қўшди. Олимпия ўйинларида қўлга киритган олтин медалимни энг улуғ, энг азиз байрамимиз — Ватанимиз мустақиллигининг 25 йиллигига бағишлайман.\nФазлиддин ўойибназаров вазни 64 килограммгача бўлган спортчилар баҳсида, Шаҳобиддин Зоиров вазни 52 килограмм-гача бўлган чарм қўлқоп усталари ўртасидаги беллашувларда барча рақибларини енгиб, Олимпиада чемпиони бўлди.\n— Олимпия ўйинларида олтин медални қўлга киритаман, деб ният қилган эдим, — дейди Шаҳобиддин Зоиров. — Ниятимга етганимдан, нуфузли мусобақада Ватанимиз байроғини баланд кўтариш насиб этганидан жуда бахтиёрман. Бундай улкан ютуқларимиз Президентимиз раҳнамолигида ёшларни ҳар томонлама қўллаб-қувватлашга қаратилаётган юксак эътибор ҳамда ғамхўрлик самарасидир.\nЎз вазн тоифасида Бектемир Мелиқўзиев ва Шаҳрам ўиёсов кумуш, Рустам Тўлаганов ҳамда Муроджон Аҳмадалиев бронза медаль билан тақдирланди.\nХХХI ёзги Олимпия ўйинларининг энг муҳим воқеаларидан бири оғир атлетика баҳсларида рўй берди. Тажрибали оғир атлетикачимиз Руслан Нурудинов нуфузли мусобақада олтин медални қўлга киритиш билан бирга, Олимпиада рекордини янгилаб, Ўзбекистон ёшлари нималарга қодир эканини бутун дунёга яна бир карра намоён қилди.\n— Менинг ғалабам — бутун Ўзбекистоннинг ғалабасидир. Биз, ёшлар, озод ва обод юртда туғилиб вояга етганимиздан, халқаро майдонда Ўзбекистон номидан мусобақага чиқаётганимиздан фахрланамиз, — деди Руслан Нурудинов. — Президентимиз ёшларга қарата маррани доимо баланд олинг, Ўзбекистон ёшлари ҳеч кимдан кам эмас, ҳеч қачон кам бўлмайди, деган сўзлари қалбимизга муҳрланган. Президентимизнинг ушбу даъватлари бизни янги-янги марралар сари чорлайди.\nXXXI ёзги Олимпия ўйинларининг дзюдо, эркин ҳамда юнон-рум кураши бўйича ўтказилган беллашувларида ҳам спортчиларимиз муваффақиятли иштирок этди. Диёрбек Ўрозбоев, Ришод Собиров, Элмурод Тасмуродов, Ихтиёр Наврўзов ва Магомед Ибрагимов Ўзбекистон спорт делегацияси ҳисобига бронза медални тақдим қилди.\nДавлатимиз раҳбарининг фармойишига мувофиқ, мамлакатимизда жисмоний тарбия ҳамда спортни ривожлантириш, ёшлар ўртасида олимпиада ҳаракатини тарғиб этишдаги фаол иштироки, Рио-де-Жанейро шаҳрида (Бразилия) бўлиб ўтган XXXI ёзги Олимпиада ўйинларидаги юксак спорт маҳорати ва мардлиги, халқаро спорт майдонларида Ўзбекистоннинг нуфузи ҳамда обрў-эътиборини оширишга қўшган катта ҳиссаси учун спортчиларимиз бир йўла тўланадиган пул мукофоти билан тақдирланди. Олимпия ўйинларида олтин медални қўлга киритган спортчиларимизнинг ҳар бири 200 минг АҚШ доллари, кумуш медалга сазовор бўлган спортчиларнинг ҳар бири 100 минг доллар, бронза медалга сазовор бўлган спортчиларнинг ҳар бири 75 минг доллар билан мукофотланди.\nЎзбекистон халқ артистлари О. Назарбеков, М. Азизов ҳамда бошқалар спортчиларимизни Олимпия ўйинларидаги юксак муваффақияти билан табриклаб, келгуси нуфузли мусобақаларда омад тилади.\nБокс бўйича Ўзбекистон терма жамоаси мураббийи Р. Рўзиохунов, спортчилар Ҳ. Дўсматов, Р. Нурудинов, Б. Мелиқўзиев, Р. Тўлаганов ва Д. Ўрозбоев Президентимиз Ислом Каримовга мамлакатимизда спортни ривожлантириш ҳамда спортчиларни ҳар томонлама қўллаб-қувватлаш борасида кўрсатаётган доимий эътибори учун самимий миннатдорлик билдирди.\nМуҳаммад АМИН олган суратлар.\nМазкур рукндаги бошқа мақолалар: « Жаҳон чемпионатига қизғин тайёргарлик кўрилмоқда\tПаралимпиячиларимиз Бразилияга жўнаб кетди »


АПЛда “Ливерпуль” тўхтамаяпти. Юрген Клопп жамоаси чемпион бўладими?\n16 сентябрь, 2018, 18:35 966\nТеглар:АПЛ | Ливерпуль | Англия | Юрген Клопп\nБеш ўйинда беш ғалаба - фантастика!\nЮрген Клопп “Ливерпуль”ни 2015 йил октябр ойидан бери бошқариб келмоқда. Бу уч йил ичида клуби турли трансферлар учун ярим миллиард евро сарфлади. Тезда еврокубоклар иккита финалигача етиб борди, аммо АПЛда тўртинчи ўриндан юқорисига умуман кўтирила олмади. Клуб совринлари музейи эски мукофотларини ҳамрн соғинмоқда.\n– Чемпионатнинг номдор клублари билан ажойиб ўйин намойиш этаётган жамоанинг негадир кучсиз рақибларга қарши баҳсларда қимматли очколарни бой бериб келади. Айнан шу сабаб “Ливерпуль” эрта чемпионлик пойгасидан чиқиб кетади ва ҳаттоки кучли учликка ҳам кира олмайди. Ваҳоланки, МЮ, “Челси” ва “Арсенал”да ҳам “Ливерпуль”никига ўхшаш муаммолар бўлади.\n– Бу мавсум “Ливерпуль” бирданига иккита трансфер рекордини ўрнатди. Олдинига клубга жаҳоннинг энг қиммат ҳимоячиси – Виржил ван Дейк (78,8 миллион евро) келган бўлса, кейин энг қиммат дарвозабон – Алиссонга 62,5 млн евро сарфланди.\n– “Ливерпуль”нинг ажойиб старти умуман олганда янгилик эмас. Клоппнинг клубдаги илк мавсумида (2016/17), “қизиллар” 11 турдан сўнг атиги уч ўйинда очко йўқотиб, биринчи ўринда бораётган эди. Кейин эски тарих бошланди – “Борнмут”, “Суонси” ва “Халл Сити”дан мағлубият ва чемпионлик орзуси билан хайрлашилди. Бир йил олдин дастлабки 9 ўйинда жами 3 ғалаба (ўшанда сафарда “Тоттенхэм” 1:4 ҳисобида мағлуб этилган) қайд этишган, кейин уч ойлик мағлубиятсиз серия, аммо яна навбатдаги “қора анъана” жамоага таъсир қилмай қолмади. “Ливерпуль” ўшанда ҳеч ким тўхтата олмай келаётган Хосеп Гвардиола бошчилигидаги “Манчестер Сити” рекордини урган эди.\n– Энди “Ливерпуль” ўзи рекорд қайд этмоқда. Албатта, бу ҳозирча ички рекорд. Мерсисайдликлар дастлабки беш ўйин – “Вест Хэм”, “Кристал Пэлас”, “Брайтон”, “Лестер” ва “Тоттенхэм”ни умумий 11:2 ҳисобида мағлуб этди. Бундай муваффақиятли старт ҳали АПЛ тарихида клубда (“Ливерпуль”) бўлмаган. Англия чемпионатларида икки марта – қайд этилган (сўнгги марта 1990/91 мавсумда). Модага кирган ҳисоб: бир-икки гол, фақатгина “Вест Хэм” тўртта ўтказиб юборди. Аммо ўтказиб юборилган тўпларнинг барчаси иккита. Ўтган мавсум 9 та эди. Ундан олдинги мавсум саккизта. Қизиқ, бу ишончли дўст ва сафдош Желько Бувачнинг клубдан кетиши билан боғлиқмикан-а?\n– “Манчестер Сити”, “Челси”, МЮ ва “Арсенал”га қарши ўйинлар ҳали олдинда, аммо “Тоттенхэм” устидан қозонилган зафар эсда қоларли бўлди, албатта, ҳисоб бўйича эмас, ўйин бўйича. Интрига эса қўшиб берилган вақтдаги юз берди.\nКейинги 19 кун “Ливерпуль” учун даҳшатли ўйин тақвими: ЕЧЛда ПСЖ (18.09) ва “Наполи” (03.10), Лига кубогида “Челси” (26.09), чемпионатда “Саутгемптон” (22.09), “Челси” (29.09) ва “Ман Сити” (07.10). Жуда синчковлик билан ҳам бу ўйинлар натижаларини билиш қийин. Кучсизроқ жамоаларни ютишга ўрганганга ўхшайди, аммо кучлиларничи? Ўйин бўйича Лондондаги баҳслар ҳақида фикр юритиш ҳозирча бироз эрта.\n"Ливерпуль" "Манчестер Юнайтед"ни ортда қолдирди ва Англиянинг энг совриндор жамоасига айланиб олди\nЮрген Клопп УЕФА Суперкубогини қўлга киритган илк немис мураббийи бўлди\n"Ливерпуль" АПЛда ҳеч бир жамоа уддалай олмаган ишни қилди\nСпортчиларимиздан бир шингил! (Учинчи қисм)


Ҳаромий аслида ким? « Ўзбекистон Халқ Ҳаракати\nҲаромий аслида ким?\n20 February 2014 - 8:08\nМен бу мақолани ёзмоқчи эмас эдим. Чунки Абдураҳим Пўлатовдек кимсаларнинг дийдиёларига жавоб қайтариш ўз обрўсини, уни, халқаро ва муҳолифатчилар орасидаги йўқ обрўси билан баробар қилиш билан тенг бўлади. Лекин бир пайтлар Пўлатовни ҳурмат қилиб,уни ортидан эргашиб юрган биродарларим бу мақолани ёзишни мендан қатъий илтимос қилишди.\nАбдураҳим Муҳаммад Солиҳни бир пайтлар, “Коммунистлар билан ҳам бирга ишласа бўларкан!”, деган мазмундаги гапини ғайриларча танқид қилиб келада. М.Солиҳ коммунистик партия аъзоси бўлмаган.\nЛекин,1989- йили Пўлатовни партия сафидан чиқариб ташлашганда,Пўлатов минглаб бирликчиларни “Мени партия сафига тиклашни талаб қилинглар” деб митинга олиб чиқди.\nКўпчилигимизни мелиция қамади, кўпчилигимиз дубинкалар остида қолдик. Бу харомийлик эмасми?\n2007- йил мен Туркияда бўлган чоғимда Пўлатовдан ёлғиз ҳолатда, – Бу ёқда ўттиз миллионга яқин халқни муаммолари тури нега ҳа деб М.Солиҳ билан олишаверасиз?- деб савол бeрдим.\nБиласизми у нима деб жавоб берди?\n– Носиржон бир нарсани тушининг! Биз нима қилиб бўлса ҳам “ЭРК”ни обрўсизлантиришимиз керак. Шунда халқаро жамоатчилик томонидан берилаётган пул ёрдамлари фақат “Бирлик”ка бўлади,- деди.\nБу ҳаромийлик эмасми?\n2008-йили биз беш киши Америкада бўлдик.\nПўлатов бизни уйига таклиф қилди. Ичиб, кайф қилиб олиб, Сурат ака Икромовни сотқинликда айблаб, ҳақорат қила бошлади.Ҳатто қўл кўтаришгача борди.\nОҳири Пўлатовни аёли,”Меҳмонга ҳам шунақа муносабатда бўласизми?\nҲозир палиция чақираман!” дегандагина тинчиди.\nРаҳматли укаси Абдуманноб “Акамни биласизлар-ку, шунақа жинни бўлиб қолган” деб бизлардан узр сўради. Бу харомийлик эмасми?\nБаъзида ўйлаб қоламан, Пўлатов юртдан чиқиб кетгандан буён М.Солиҳни ҳақорат қилишдан бошқа иш қилгани йўқ.\nКўпчиликни огоҳлантиришларига қарамай, қилаётган бу ишлари фақатгина муҳолифатни бўлишга, қолаверса бу иши ҳукумат сиёсатигагина хизмат қилишини Пўлатовдек “фан доктори” билмайдими?\nМенимча у билади. Билиб туриб бу ишларга қадам қўйиш, халққа хиёнат қилиш, харомийлик эмасми?\nЭнди ўйлаб кўринг!\nЎзининг шаҳсий манфаатлари йўлида, бир бутун партияни йўқ қилиб юборган Пўлатовми харомий ёки уни найрангларидан зада бўлиб, партия сафларидан чиқиб кетган Наманганганликларми харомий?


Фарғонада тарқалган хабарлар асоссиз эканлиги ойдинлашди — Фарғона шифокори\nГап шундаки, шу куни мазкур поликлиникага 2001 йилда туғилган Фарғона шаҳридаги гўзаллик салонларининг бирида фаолият кўрсатувчи ходим Х. Д. тана ҳароратининг ошиши, тамоқ оғриши шикояти билан ушбу тиббиёт муассасасига мурожаат қилган. Тиббиёт ходимлари томонидан у белгиланган тартибда тиббий кўрикдан ўтказилган. Аммо бемор врачга ўз шикоятларини баён қила туриб, яқинда Россияда бўлиб қайтган фуқаро билан мулоқотда бўлганлигини айтиб, барчани ваҳимага солган. Бу эса кўпчилик ўртасида асоссиз миш-миш тарқалишига ҳам сабаб бўлган.\n— Шундан сўнг белгиланган тартибда поликлиника маъсул ходимлари томонидан вилоят соғлиқни сақлаш бошқармаси штабига хабар берилган, -дейди вилоят соғлиқни сақлаш бошқармаси бошлиғи Одилжон Умаров . -Кўрилган тезкор тадбирлар ва эҳтиёт чоралари натижасида беморга зудлик билан маслаҳат гуруҳи юборилиб, эпидемиологик анамнези тўлиқ ўрганилиб, профилактик нуқтаи назардан юқумли касалликлар шифохонаси изоляторига ётқизилган. Коронавирусни аниқлаш учун ПЗР усулида текшириш учун суртма олинди. Шу билан бирга, унинг оила аъзолари ҳам қатъий тиббий кузатувга олинган.\nШу ўринда фуқароларимиздан яна бир бор асосланмаган хабарларга, турли миш- мишларга ишонмасликларини сўраб қоламиз.\n← Қўқонлик тадбиркор хайрли ташаббусни бошлади (фото)\nМенга «карантин» ёқаяпти →\n26.04.2018 fsh.uz 529\nАҚШ хорижий шифокорларга ишчи визаси беришини эълон қилди\n09.04.2020 fsh.uz 68


КХДР Хитойдан озиқ-овқат маҳсулотлари импортини бир неча баробарга оширди\n14:48 / 17.08.2017\nХитойдан КХДРга сўнгги ойларда озиқ-овқат ва қишлоқ хўжалиги маҳсулотларининг етказиб берилиши бир неча баробарга ошди. Бу ҳақда Ҳонгконгнинг South China Morning Post нашри Хитой божхонаси маълумотларига асосан хабар берган.\nТаъкидланишича, 2017 йилда Шимолий Кореяга маккажўхори экспорти ҳажми 2016 йил билан таққослаганда 32 баробарга ошган, шунингдек, ун, банан ва шоколаднинг етказиб берилиши ҳам ортган.\nЭкспертларнинг сўзларига кўра, импорт ҳажмининг кўпайиб бораётгани Шимолий Кореяда бозор талаби ортаётганидан дарак беради, бироқ бу “Пхеньяннинг Пекинга қарамлиги ҳам ошганини англатади, сабаби ушбу давлат бошқа давлатлардан маҳсулотларни эркин харид қилиши имконсиз”.\nАввалроқ АҚШ президенти Дональд Трамп Ким Чен Инни «доно қарорни қабул қилгани» учун мақтаганди.\nКХДР Хитой импорт озиқ-овқат


Гўдаклигидаёқ саҳоба бўлган зот | Azon.uz - Ахборот-таҳлилий портал\nГўдаклигидаёқ саҳоба бўлган зот\n1536 07:40 19.02.2020\nАбдуллоҳ ибн Умар ҳали гўдак пайтидаёқ саҳобий бўлган. У зот болалик давридан то Аллоҳнинг ибодатида ўсган ўспиринлиг-у, солиҳ мусулмон Абдуллоҳ бўлгунига қадар Аллоҳнинг Пайғамбари, саййидимиз Муҳаммад соллаллоҳу алайҳи васаллам ва отаси, улуғ саҳобий Умар ибн Хаттоб розияллоҳу анҳу риояси ва тарбиясида ўсган.\nУ киши ҳақидаги маълумотларни тўплаётганимда, отасидан мерос олган хислатлари ва доим унга ўхшашга ҳаракат қилгани баробар, қувватли Умар розияллоҳу анҳу шахсияти катта ўғли Абдуллоҳга тарбиявий жиҳатдан улкан таъсир ўтказганини кўрдим.\nСаъид ибн Мусаййаб: “Умар (р.а.)га фарзандлари ичида энг ўхшаши Абдуллоҳ ибн Умардир”, дейди. Абу Салама ибн Абдурроҳман: “Ибн Умар вафот этди, у фазилатда отаси Умар каби эди”, дейди. Зайд ибн Аслам розияллоҳу анҳу отасидан ривоят қилиб айтадики, “Онасини саҳрода йўқотган бўталоқ ҳам ибн Умар отасининг изидан юргани каби юра олмайди”.\nАбдуллоҳ ибн Умар (р.а.)нинг Расулуллоҳ (с.а.в.) суҳбатидан, ислом ғалабаси учун қилган ҳаракатидан, Макка ва Мадинада катта саҳобийлар билан кечирган ҳаётидан ва узоқ умрида тўплаган, ўзига хос тажрибаси туфайли олган сифатлари билан отаси Умардан ажралиб туришини ҳам кўрдим. Лекин отаси Умар розияллоҳу анҳунинг шахсияти ўта буюк, хусусан халифалик давридаги адолати ва футуҳотлари билан мумтоздир, баъзи тарих китобларида унинг серқирра фазилатлари пардалаб ўтилган. Абу Исҳоқ Ассубайъий: “Биз Абу Лайло ҳузурида тўпланар эдик, унинг олдига Абу Салама ибн Абдурроҳман ҳам келиб: “Сизларнинг наздингизда ҳазрати Умар афзалми ёки ўғли Абдуллоҳми?” деб сўради. У: Умар розияллоҳу анҳу афзал. Чунки Ул зот ўзига тенг келадиган кишилар билан бир даврда яшарди, ибн Умар розияллоҳу анҳунинг замонасида эса унга тенглашадиган кимса йўқ эди”, деди.\nАбдуллоҳ ибн Умар розияллоҳу анҳунинг болалик, йигитлик даври пайғамбар соллаллоҳу алайҳи васаллам суҳбати, Абу Бакр розияллоҳу анҳунинг садоқати ва азми қарори, Умар розияллоҳу анҳунинг адолати, Усмон розияллоҳу анҳунинг раҳмдиллиги, Али розияллоҳу анҳунинг илмидан баҳраманд бўлган.\nЕр юзида Ибн Умар розияллоҳу анҳу каби одамлар йўқолган, умматимиз ота-боболари каби исломий ўсишдан тўхтаган ҳозирги кунимизда биз мусулмонлар Ибн Умар розияллоҳу анҳудек йўлбошчиларга қандай ҳам муҳтожмиз. Расулуллоҳ соллаллоҳу алайҳи васаллам тарбиясини олган, уларга ўхшаш солиҳ кишиларни орамиздан топа олмаймиз.\n“Абдуллоҳ ибн Умар” китобидан\nСаҳобалар Абдуллоҳ ибн Умар Расулуллоҳ соллаллоҳу алайҳи васаллам Махсус Аллоҳнинг розилиги


"Дўстлик" чегарасида тирбандлик йўқ, бироқ навбатлар ҳалигача бор · Ынтымак Media\nЮк ва енгил машинада чегарадан ўтмоқчи бўлган бир неча транспорт навбат кутмоқда. Чегарадан Ўзбекистонга ўтмоқчи бўлганлар навбати доимгидай бор. Бугун юзга яқин одам навбатда турмоқда.\nНавбатда турганлар чегаранинг Қирғизистон томонида электр ўчиб қолгани сабабли одамлар ўтолмай турганини айтишди. Лекин ярим соатдан ортиқроқ вақт ўтган электр муаммоси ҳал бўлиб, одамлар икки томонга ўткизила бошланди.\n25 июнь куни Андижон вилояти Бўстон шаҳридаги Вилоят болалар ва ўсмирлар футбол мактаби тарбияланувчилари бўлган 11-12 ёшли ўзбек футболчилари ўзларининг қирғизистонлик тенгдошлари билан тажриба алмашиш-ўртоқлик футбол ўйини ўтказиш учун келди.\nМеҳмонларни Ўшда қирғизистонлик халқаро тоифадаги футбол ҳаками Баҳодир Қўчқоров кутиб олди. Футбол ўйини Ўш вилояти Новқат туманидаги Қирғиз Ота қишлоғида бўлиб ўтади.


ОАВ: Россия, Эрон ва Исроил муносабатлари мураккаб учликни ифодалайди\n16:37 / 27.04.2016\nРоссия, Эрон ва Исроил муносабатлари тобора чалкашиб ва мураккаб учбурчакка ўхшаб бораяпти, деб ёзмоқда Британиянинг The Guardian нашри.\nГазетанинг қайд этишича, Теҳрон анча вақтдан бери Москва билан алоқаларни яхшилаш тарафдори бўлиб келмоқда. Яқинда Эрон парламенти спикери Али Ларижонийнинг ТАСС агентлигига берган интервьюсида «Шарққа, биринчи навбатда Россияга қараб йўналиш стратегик мақсад ҳисобланади», дейиши ушбу фикрни исботлаши мумкин.\nРоссия Эрон учун, иттифоқчиси Башар Асадни қўллаб-қувватлашда иттифоқчи ва жаҳон газ бозорида газ нархига кескин таъсир эта оладиган салоҳиятли ҳамкор ҳисобланади. Икки мамлакат ўртасидаги ҳарбий ҳамкорлик ҳам яхшиланмоқда. Москва расмий Теҳронга С-300 ракета мажмуаларини етказиб бериш ниятида.\nШунга қарамасдан, мамлакатлар ўртасида жиддий қарама-қаршиликлар ҳам йўқ эмас. Гарчи Россия Эрон билан ядро энергиясидан тинч мақсадларда фойдаланиш соҳасида ҳамкорлик қилиш тўғрисидаги шартномани имзолаган бўлса-да, у на 2006 йили Эрон ядро дастурига оид ҳужжатларнинг БМТ Хавфсизлик кенгашида муҳокамасини, ёинки ундан кейин Теҳронга нисбатан жорий этилган санкцияларни тўсиб қўйди. Икки давлат ўртасидаги энг асосий зиддиятли масала, бу расмий Москванинг Исроил билан мустаҳкам алоқаларидир.\nИсроил разведкаси собиқ жосуси Йосси Альфернинг нашрга билдиришича, Россия ва Исроилнинг Сурия масаласида қарашларини мувофиқлаштириши муваффақият гарови бўлган ва Яқин Шарқдаги жиддий стратегик ўзгаришлардан дарак бермоқда. Албатта, рус самолётларининг Жўлон тепаликлари устидан учиб ўтиши қалтисликни келтириб чиқариши мумкин эди. Бироқ томонлар бу масалада ҳам ўзаро тушинишга эришди, дейди Исроилнинг собиқ жосуси.


Мақолалар мазкур саъна бўйича сараланган: Среда, 13 Май 2015\nСреда, 13 Май 2015 18:02\n«Фараҳбахш кунларга етказганига шукр!»\nМамлакатимизда 9 май — Хотира ва Қадрлаш куни катта кўтаринкилик билан нишонланди. Телевизор орқали муҳтарам Президентимиз Ислом Каримовнинг ушбу байрам мазмун-моҳияти, уруш ва меҳнат фахрийларини эъзозлаш, осойишта ҳаётимиз, уни асраб-авайлаш ҳақидаги фикр-мулоҳазаларини диққат-эътибор билан эшитдим, кузатдим. Давлатимиз раҳбарининг ҳар бир сўзи барча оила аъзоларимиз қатори мени ҳам жуда-жуда тўлқинлантирди. Беихтиёр кўзларимга қувонч ёшлари келди.\nСреда, 13 Май 2015 17:55\nНефть ва газ саноатимизнинг улкан имкониятлари\nхорижлик инвесторларнинг қизиқишини янада оширмоқда\nСреда, 13 Май 2015 17:54\nЎзбекистон Республикаси Олий Мажлиси Сенати иккинчи ялпи мажлисининг очилиши тўғрисида\nХалқимиз бунёдкорлик салоҳиятининг ёрқин намойиши\nЎзбекистон Республикаси Президенти Ислом Каримов 12 май куни Тошкент шаҳрида амалга оширилаётган бунёдкорлик ва ободонлаштириш ишлари билан танишди.\nСреда, 13 Май 2015 17:50\nАкциялари нархи кескин пасайди\nДушанба куни Токио биржасида ўтказилган савдолар чоғида электроника маҳсулотлари ишлаб чиқарувчи “Sharp” компаниясининг акциялари баҳоси бирданига 30 фоиз тушиб кетди.\nБунга компания банкротликдан қочиш учун умумий капиталини 99 фоиз қисқартиришни режалаштираётгани ҳақида маҳаллий матбуотда тарқатилган хабар сабаб бўлган. Манбага кўра, “Sharp” ўтган молиявий йилни қарийб 1,5 миллиард евро миқдорида зарар билан якунлаган. Бу борадаги расмий маълумот жорий ҳафтада эълон қилиниши кутилаяпти.\nЭнг яхшилар аниқланди\nЎзбекистон Республикаси Президенти соврини учун ўтказилаётган “Ташаббус” кўрик-танловининг Бухоро вилояти босқичи бўлиб ўтди. Унда мазкур анъанавий тадбирнинг қуйи босқичида ғолиб чиққан тадбиркорлар, фермерлар ва ҳунармандлар ўз маҳсулотлари билан иштирок этди.\nСреда, 13 Май 2015 17:49\nЯна ғолибликка эришди\nБолгариянинг Варна шаҳрида спорт гимнастикаси бўйича ўтказилган жаҳон чақирув кубогининг навбатдаги босқичида ўзбекистонлик атлет Оксана Чусовитина ғолибликка эришди.\nҲамюртларимиз Осиё чемпиони\nҚатар пойтахти Доҳа шаҳрида эркин, юнон-рум ва аёллар кураши бўйича ўтказилган қитъа чемпионатида уч нафар ҳамюртимиз олтин медалларни қўлга киритди.\nСреда, 13 Май 2015 17:46\nТуризм: замонавий инфратузилма ва истиқбол\nҚадимий Буюк Ипак йўли чорраҳасида жойлашган Сурхондарё замини истиқлол йилларида мамлакатимизнинг кўркам, обод ва тароватли манзилларидан бирига айланди. Асрларга татигулик ўзгаришлар, улкан бунёдкорлик ишлари воҳани янада яшартириб, яшнатиб юборди.


АҚШда Колумбнинг ҳайкалини бузиб ташлашди | Qalampir.uz\nАҚШда Колумбнинг ҳайкалини бузиб ташлашди\nОлам\t11 Июнь 07:56 7792\nАҚШда бир гуруҳ намойишчилар Ричмонддаги (Виржиния штати) Бёрд-паркда ўрнатилган Христофор Колумб ҳайкалини (1451-1506) бузиб ташлашди ва уни кўлга отиб юборишди. Бу ҳақда маҳаллий WRIC телеканали маълум қилмоқда.\nГувоҳларнинг сўзларига кўра, намойишчилар учта арқондан фойдаланиб, ҳайкални синдириб ташлашган. Кейин уни яқин атрофдаги кўлга судраб бориб, сувга отиб юборишган. Иштирокчилардан бири кейинчалик тадбир олдиндан режалаштирилмаганлигини таъкидлади. Бироқ унгача ҳайкални бузишга бир неча бор чақириқ қилинган эди.\n5 июнь куни Виржиния губернатори Ральф Нортэм (демократ) намойишчиларни ғазаблантирадиган яна бир ёдгорликни – Америка Конфедератив Штатлари (АКШ) Бош қўмондони генерал Роберт Ли (1807-1870) ҳайкалини таъмирлаш тўғрисида қарор қабул қилди. Штат бошлиғи бу ишини "қулга айлантирилган одамларни сотиб олиш ва сотишга асосланган тизимга" ҳурмат билан муносабатда бўлмаслик кераклиги билан изоҳлади.\nҲозирги кунда ушбу ёдгорлик Моньюмент-авенюда - шаҳарнинг асосий кўчасида жойлашган бўлиб, у ерда Америка жанубида қулдорлик тарафкашлари бўлган ҳарбийлар раҳбарларига кўплаб ёдгорликлар ўрнатилган. АҚШдаги фуқаролар уруши даврида Ричмонднинг ўзи (1861-1865) Конфедерациянинг пойтахти бўлган.\n25 Сентябрь 18:04 51743\n24 Сентябрь 15:09 49247\n26 Сентябрь 13:35 29824\n24 Сентябрь 16:54 29098